27 май 2022, Тошкент вақти: 05:38\nЎзбекистонда электр таъминотидаги узилишлар сабаб, сунъий нафас олиш қурилмаси ишламай қолиб, ўлим ҳолатлари ҳам бўлган.\nЎзбекистон соғлиқни сақлаш расмийлари 25 январь куни содир бўлган блэкаут - энерготизимдаги йирик авария сабаб беморларнинг аҳволи оғирлашгани ёки ўлим билан боғлиқ бирор ҳолат қайд этилмаганини айтишмоқда.\nАйни пайтда ижтимоий тармоқларда тарқалган хабарлар ва Озодлик суҳбатлашган шифокорларнинг сўзларидан мамлакатдаги барча тиббиёт муассасалари ҳам захира қувватига ўтолмагани, беморлар ҳаёти учун жиддий хавфлар юзага келгани англашилади.\nБаъзи шифохоналарда муолажалар вақтинча тўхтади\nЎзбекистон ҳукуматининг Коронавирусга қарши кураш штаби аъзоси Севара Убайдуллаева Озодлик билан суҳбатда Ўзбекистонда электр таъминотида узилишлар бундан олдин ҳам бўлгани сабаб тиббиёт муассасаларида муқобил электр манбалари “аввалдан шай қилиб қўйилганини” таъкидлади.\n“Дизель билан ишлайдиган генераторларимиз бор. Свет ўчиши билан автомат ишлаб кетади. Шунинг учун электр узилиши ҳолатига боғлиқ бўлган ўлим бўлмади.\nОлдинлари ҳам бунақа свет ўчишлар бўлгани учун ҳар бир касалхонада электр генераторлар ўрнатганмиз. Мени ўзим шахсан жойларга чиқиб тураман, узлуксиз ишлашини кўрганман шу генераторларни. Ёқилғиси солинса ишлайверади.\nСунъий нафас оладиган беморлар бор, реанимацияда ётганлар бор, операциядан кейинги беморлар бор, уларга муолажа жараёнини узлуксиз ушлаб туришга шу генераторлар ёрдам беради”, - дейди Севара Убайдуллаева.\nБундан олдин Соғлиқни сақлаш вазирлиги матбуот котиби Фурқат Санаев ҳам свет ўчган ҳудудларда касалхона ва поликлиникалар заҳира қувватига ўтказилгани, беморлардан муаммо ҳақида ҳеч қандай шикоят ва мурожаат бўлмаганини билдирган.\nСанаевнинг айтишича, 26 январь куни электр энергияси таъминоти тўлиқ тикланган ва шифохоналар одатий иш тартибида фаолият юритмоқда.\nГенераторлар ҳамма жойда ҳам ишламайди\nАйни пайтда ижтимоий тармоқларда тарқалган хабарлар ва Озодлик суҳбатлашган шифокорларнинг сўзларидан маълум бўлишича, блэкаут ортидан мамлакатдаги ҳамма тиббиёт муассасалари ҳам захира қувватига ўтолмаган.\nСурхондарё вилояти Ангор тумани касалхонасида ишловчи исмини очиқламасликни сўраган шифокорнинг Озодликка айтишича, генераторлар ишламайди.\n“Свет ўчди, сув насослари ишламай, сув ҳам узилиб қолди. Оғир беморлар танг аҳволда қолди. Жуда қийин бўлди. Номига қўйилган 380 волтлик генераторлар бор-ку, ишламайди, кеча ҳам ишламади.\nБиз туман шифохонаси бўлгани учун кислородга уланган беморларни вилоятга жўнатамиз, уларда движок бор. У ерда ҳам баъзида ишламайди. Оғир беморларга свет ўчиб қолса, ручной ҳаво берадиган махсус қоп билан қўлда кислород берилади. Шошилинч операция пайти свет ўчиб қолса, телефон ёки шам ёруғида Ибн Сино давридагидай операция қилинади. Кеча, Худога шукур, операция пайти бўлмади свет ўчиши”, - дейди ангорлик шифокор.\nНавоий вилояти Қизилтепа туманидаги касалхонада ишловчи шифокор Жавоҳир Хотамов ҳам генераторлар ишламаслигини айтади.\n“Кеча жуда қийин бўлди. Генераторлар бор, ишламайди. Фақат операцион хонада кичкина генераторлардан фойдаланишади. Касалхона ҳовлисида катта генератор олиб келиб қўйишган, лекин ишламайди. Комиссия келса кўрсатишади, 2015 йилдан бери ётибди. Шунга кеча, ток бўлмаганидан кейин лаборатория, ЭКГларни қилолмадик, беморларга муолажани беролмай қолдик. Шунга бугун касал тиқилиб кетиб қолди. Ҳозир свет бор энди”, - дейди Жавоҳир Хотамов.\nАйни пайтда тармоқ фойдаланувчилари қатор шифохоналарда ҳануз электр йўқлиги ҳақида ёзишмоқда.\nЖумладан, Наманган вилоятидаги Педиатрия бўлими шифокори Telegram тармоғидаги “Шифокорлар” гуруҳида "болаларни қўрқитмаслик учун фонар тизимида ишлашаётгани, ҳануз электр токи келмагани" ҳақида ёзди.\nХоразмдаги Гинекология бўлимларидан бирининг врачи эса, ўзи ишлаб турган бўлимда на свет, на иссиқ-совуқ сув йўқлиги, шифокорлар ва беморлар оғир аҳволда кутаётганини билдирди.\n"Свет йўқ, хоналар совуқ"\nЭлектр таъминотидаги узилиш сабаб нафақат чекка ҳудудлар, балки пойтахт Тошкент ва бошқа йирик шаҳарлардаги касалхоналарда ҳам муаммолар юзага келгани кузатилди.\nТошкентдаги AKFA Medline хусусий клиникасида даволанаётган беморлар 25 январь куни свет йўқлиги ва иситиш тизимлари ишламаётгани ҳақида шикоят қилди.\n“Камида 850 минг сўм тўлаймиз, свет йўқ, хоналар совуқ, беморлар ҳамшираларга пул бериб, шам ёқишяпти. Бу хусусий касалхона, давлатникини тасаввур қилаверасиз”, - деди Озодликка исми очиқланмаслигини истаган беморлардан бири.\nСамарқанддаги Шошилинч тиббий ёрдам марказида даволанаётган беморлардан бири Озодликка:\n“Касалхонанинг диализ бўлимида электр қуввати узилиши туфайли сунъий буйрак аппаратлари ўчиб, барча беморлар ҳаётий муолажаларсиз қолиб кетишди”, деб айтди.\nТошкентдаги Республика Онкология ва радиология марказида эса 25 январь куни блэкаут сабаб муолажалар тўхтатилди.\nМарказга Elekta Infinity чизиқли тезлатгични етказиб берган “UMN Medical” ширкати бош директори Манвел Арутунянинг Озодликка айтишича, юқори технологияли ускуналар генераторда ишламайди.\n“Чизиқли тезлатгичлар доимий токда ишлайди, движокда ишламайди. Кеча муолажа шунинг учун тўхтатилган эди. Бугундан тўлиқ режимда ишлаяпти”, - деди Арутунян.\nКоронавирусга қарши кураш штаби аъзоси Севара Убайдуллаева Озодлик билан суҳбатда баъзи касалхоналарда муаммолар юзага келган бўлиши мумкинлигини инкор қилмади.\n“Тўғри, баъзи ускуналарга доимий ток керак. Ҳар-хил ҳолат бўлиши мумкин, движоклар ишламай қолиши мумкин. Мана, гемодиализ ускунаси ҳам сиз айтаётгандай, юқори технологияли қурилма, у ҳам электродвижок билан ишламаслиги мумкин. Бизда оғир беморларни ушлаб турган ускуналар учун керак бўлган қувватига қараб движок ўрнатганмиз. Гемодиализ ёки нурлаш ускуналари билан муолажа кейин ҳам давом эттириш мумкин бўлган муолажалар сирасига киради. Свет тиклангандан кейин ҳам давом эттирса бўлади. Ҳаёт учун реанимацион ҳолатларда инсон ҳаётини сақлаб қолиш мумкин бўлган ҳолатларда юқори қувватли генераторлар ишлатилади”, - дейди Севара Убайдуллаева.\nБундан аввал электр таъминотидаги узилишлар сабаб сунъий нафас олиш қурилмаси ишламай қолиши натижасида ўлим ҳолатлари ҳам бўлган.\n2018 йилнинг декабрида Қорақалпоғистоннинг Тўрткўл туманида 59 яшар ўқитувчи электри ҳар куни узилиб турган касалхонада 14 кун комада ётиб вафот этгани ҳақида Озодлик хабар берган эди.\nДвижок ишламай қолиши билан боғлиқ баъзи ҳолларда шифокорлар ёки қариндошлари қурилмани қўли билан сиқиб, беморларга кислород беришга мажбур бўлган ҳолатлар ҳам кузатилган.\nАммо бу давлатларда электр таъминоти бир неча соат ичида тўлиқ тикланди.\nЎзбекистон Энергетика вазирлигининг билдиришича, мамлакатнинг айрим ҳудудларида 27 январь куни ҳам энерготизимдаги йирик авария оқибатларини бартараф этиш ишлари давом эттирилади.


Сохтакорлар кўпайиб кетди - Zamin.uz\n09:55 / 10.07.2018\nСохтакорлар кўпайиб кетди\nТижорий саёҳатларимиздан бирида қадимда қурилган мақбарага тўхтадик. Одам кўп. Учта алоҳида-алоҳида хона. Ҳар бирида бир-биридан узун ҳайбатли қабр, бирининг устига қизил, бириникига тўқ кўк, бириникига адашмасам қора эди шекилли, шойи матолар ёпилган. Ўзини "пир" деб атаган каттагина саллали одам келган-кетганлар билан "сўрашиб" турибди. Ўнг қўлидаги бармоқларининг уст тарафига 1943 (эди шекилли) ёзилган, теппароғига қуёш чизилган (наколька). Сўраганларга бу ердаги қабрлар Ҳазрати Алий, имом Ҳасан ва имом Ҳусайн розияллоҳу анҳумоларга тегишли деб, яна ўз билганича тарихий кишилар ҳақида сўзлаб беряпти.\n"Бу тарафдан Ҳазрати Алий бостириб келганлар, бу тарафдан имом Ҳасан билан имом Ҳусайн. Ўртада кофирлар билан жанг бўлган. Кейин Ҳазрати Довуд пирим ёрдамга келиб Кофир Язидни ўлдирганлар"...\nАстағфируллоҳ... Шу еригача зўрға чидаб турдим. Бу ёғига, энди етар. "Пири комилни" бир четга олиб ўтдим. "Муҳтарам зот, аввало, бу ерга имоми Ҳасан билан имоми Ҳусайн, оталари Ҳазрати Али (ризвануллоҳи алайҳим)нинг қадамлари етиб келмаган. Кейин, сиз айтган Язид кофир эмас. Муовия (розияллоҳу анҳу)нинг ўғиллари. Ўртадаги фитна кучайиб, қитолга айланиб кетган. Сўнгиси, пирим деяётганингиз Довуд (алайҳиссалом) оддий пир эмас, балки Пайғамбар бўлиб, яшаган даврлари бир-бирига тўғри келмайди. У киши ҳам бу ерга умуман келмаганлар, буларни айтишимдан мақсад, сиз билмаган тарихингизни авом халқ қулоғига нотўғри қуйманг, ахир бу оддий тарих эмас, ислом тарихи" дедим. У киши барибир ўзи "яхшироқ билишини" менга тушунтириб кетди...\nФикримча, токи иҳтисос эгалари ўз ўринларига қўйилмас экан, фирибгарлар гуллаб-яшнайверади. Бу ерда "соҳта пир" ҳақида келтиришим бир мисол холос, гап фақат ундагина эмас. Ҳар бир соҳа ўзининг мутаҳассис(!) раҳбарлари назоратига муҳтож...\nЖаноби Пайғамбаримиз алайҳиссаломнинг ҳадиси шарифларини эслатиб ўтаман:\n“Агар ишлар ўз эгалари бўлмаганларнинг қўлларига топширилар экан, бас, қиёматни кутаверинг”.\nИмом гаровга олинган кичик қизни қутқарди\n29-04-2019, 11:00, Дунё\n«Доғистонлик мусулмон кофир билан жанг қилибди!»\n11-10-2018, 23:53, Дунё\nАжойибот: “Аллоҳ” ёзуви имом машинасида пайдо бўлди\n2-03-2018, 21:20, Дунё\nДоғистонда қишлоқ масжиди имоми отиб кетилди\n7-01-2018, 10:05, Дунё\nЭрон президентининг укаси ҳибсга олинди\n16-07-2017, 20:05, Дунё


Саноат корхоналаридан атроф муҳитга чиқадиган ифлосликларни назорат қилиш ва нормалаш. Экологик муҳитни жорий этиш » Iqtisodiyot » Slayd » Slayd | Prezentatsiya | PPT\nСаноат корхоналаридан атроф муҳитга чиқадиган ифлосликларни назорат қилиш ва нормалаш. Экологик муҳитни жорий этиш\nМоддий ресурслардан самарали фойдаланиш масалалари\nАйланма маблағлар ва уларнинг айланишини тезлаштириш\nНормаллаштириладиган айланма маблағлар\nQo`shilgan sana: 11-09-2017, 13:49\nFayl hajmi: 1,42 MB \nИжтимоий ишлаб чиқариш ва унинг асосий бўғини бўлган корхона фаолияти самарадорлигини оширишда моддий ресурслардан оқилона фойдаланиш алоҳида аҳамият касб этади. Моддий ресурслардан фойдаланишнинг жуда кўп йўллари мавжуд бўлиб, уларга қуйидагилар киради:\nмоддий ресурслардан комплекс (ҳар тарафлама) фойдаланиш;\nчиқиндилардан ёки иккиламчи хомашё ва материаллардан фойдаланиш.\nХомашё ва бошқа айланма фондлардан фойдаланишни яхшилаш учун даставвал фан ва техника тараққиётини жадаллаштириш керак. Эски техникани янги техника билан алмаштириш, айниқса, ҳозирги замонда ривожланган хорижий мамлакатлар технологиясини жорий этиш зарур. Бу борада ҳозирги пайтда республикада анчагина ишлар амалга оширилмоқда. АҚШ, Олмония, Япония, Франция, Жанубий Корея, Туркия, Италия ва бошқа бир қатор давлатлар билан ҳамкорликда саноат корхоналари техник ва технологик жиҳатдан яхшиланмоқда. Корхоналарда ишлаб чиқариш жараёнини компьютерлаштириш кучаймоқда. Баъзи бир машина-механизмлар модернизация қилинмоқда.\nИшлаб чиқариш жараёнлари такомиллашмоқда. Бу эса, корхоналарда ишловчиларнинг малакаси ошишига таъсир кўрсатмоқда, оқибатда ҳар бир маҳсулот бирлигига сарфланаётган меҳнат буюми камаймоқда. Хомашё, ёқилғи, энергетика ресурслари, яъни айланма фондларнинг яхши ишлатилиши туфайли катта самара олиш борасида фақат техникавий омилларгина катта ўрин тутмасдан, ижтимоий-иқтисодий омиллар ҳам етарли рол ўйнайди.\nАйланма фондлардан режали фойдаланишни ташкил қилишда уларнинг айрим турларини маҳсулот бирлигига сарф этишни илмий асосда нормаллаштириш катта аҳамият касб этади. Бу ишни бажариш ишлаб чиқариш харажатларини пасайтириш, ишлаб чиқаришнинг рентабеллигини ошириш, моддий техника таъминотини ташкил этиш, техника ва технологияларни такомиллаштиришнинг асосий воситаси ҳисобланади. Барча нормалар илмий жиҳатдан асосланган ва ўз хусусиятлари бўйича давр талабига жавоб берадиган бўлишлар зарур.\nМоддий ресурсларни сарфлаш нормалари турлича бўлиши мумкин\nМоддий ресурсларни тўғри, оқилона сарфлашни нормаллаштириш учун уларнинг таркибини белгилаш катта аҳамиятга эга.\nНормалар таркибида қуйидагилар эътиборга олинади:\n- маҳсулот бирлигига сарфланадиган фойдали хомашё ва материалнинг миқдори.\n- зарурий техник чиқинди ва бошқалар.\nНормалар тажриба, лаборатория, техникавий, аналитик, статистик усуллар билан тузилади.\nТашкил этилиш усулига қараб айланма маблағлар нормаллаш-тириладиган ва нормаллаштирилмайдиган маблағларга бўлинади.\nНормаллаштириладиган айланма маблағлар корхонанинг узлуксиз ишлашини таъминлаш учун керак бўлган маблағларнинг минимал миқдоридир.\nАйланма маблағларнинг айланиш даври 3 қисмдан иборат бўлади:\nМаблағларнинг ишлаб чиқаришдаги жамғарма шакли;\nИшлаб чиқариш жараёнидаги шакли;\nТайёр маҳсулот ёки ҳисоб-китоб счётидаги шакли.\nНормаллаштиришнинг асосий вазифаси\nНормаллаштиришнинг асосий вазифаси ишлаб чиқариш жамғармаларини, тугулланмаган ишлаб чиқариш ҳажмини, тайёр маҳсулот қолдиғини аниқлашдан иборат.\nНормаларга биноан ишлаб чиқариш жамғармалари режалаштирилади. Уларнинг миқдори корхоналарда камроқ, лекин ишлаб чиқариш жараёнига етарли бўлиши керак.\nҲар бир корхона айланма маблағларни сақлаш\nҲар бир корхона айланма маблағларни сақлаш ва улардан оқилона фойдаланишни ва уларнинг айланишини тезлаштиришни таъминлаши керак. Фақат шундагина у самарали ишлаган бўлади. Айланма маблағларнинг иқтисодий самарадорлиги уларнинг доиравий шаклда айланиши тезлашишидир. Бунга эришилганда ортиқча маблағларнинг бўшашига ва улар бошқа мақсадларда қўлланишига шароит яратилади.\nСаноат ишлаб чиқаришида асосий фондлар билан бир вақтнинг ўзида меҳнат буюмлари ҳам ҳаракатда бўлади. Шу сабабли уларни айланма фондлар деб атайдилар. Айланма фондларнинг ашёвий мазмунини асосий ва ёрдамчи материаллар, тугалланмаган ишлаб чиқариш, яримфабрикатлар, эҳтиёт қисмлар, кам баҳоли ҳамда тез тўзийдиган буюм ва инвентарлар, турли идишлар (таралар) ташкил этади. Айланма фондларга тайёр маҳсулот, йўлдаги маҳсулот ва ҳисобдаги пуллар ҳам киради.\nАйланма фондлардан фойдаланишни яхшилаш мавжуд хомашё ва материаллар билан ишлаб чиқариш кўламини юқори даражага кўтариш, тармоқлар ўртасида юқори тежамли нисбатларни (пропорцияларни) белгилаш, ижтимоий меҳнат унумдорлигини ошириш ва маҳсулот таннархини пасайтиришга имкон яратади. Ишлаб чиқаришни эркинлаштириш ва ислоҳотларни чуқурлаштириш хомашё ва материаллардан, ёқилғи ва электр энергиясидан оқилона фойдаланишни талаб этади.\nМоддий ресурсларни тежаш мақсадида кўп омиллардан фойдаланиш мумкин. Ресурсларни тежашнинг асосий ишлаб чиқариш – техник омилларига ишлаб чиқаришнинг техник даражасини узлуксиз ошириш, технологик жараёнларни мукаммаллаштириш, ишлаб чиқаришни ташкил этиш ва бошқаришни яхшилаш, тежамкорликни рағбатлантирувчи дастак ва стимуллардан кенг фойдаланиш киради.\nАйланма маблағларнинг айланишини тезлаштириш жуда катта халқ хўжалиги аҳамиятига эга. Чунки у пул маблағларини бўшатишга имконият яратади.\nАйланма маблағлар айланишини тезлаштиришнинг асосий йўллари қуйидагилардан иборат:\nишлаб чиқариш циклининг давомийлигини, узоқлигини қисқартириш;\nнормативдан ташқари ва ошиқча заҳираларни йўқотиш;\nтайёр маҳсулотларни сотишни тезлаштириш ва ҳ.к.лар\nTeglar: ишлаб чи1179ариш Айланма фойдаланиш айланма Моддий мабла1171лар асосий ресурслардан ма1203сулот уларнинг самарали айланишини билан мабла1171ларнинг масалалари катта фойдаланишни тезлаштириш о1179илона\n2016-05-08 Атроф мухит ва унинг тозалигини саклаш муаммоси\n2016-05-08 Юксак экологик маданият\n2016-12-13 Ҳаёт фаолият хавфсизлиги фанининг ҳуқуқий меъёрий в ...\n2016-11-01 Нефт ва газ корхоналари оқава сувларини тозалаш\n2016-10-01 Экспрес анализ маълумотларни компютерда хал килиш\n2015-02-25 Радиоалоқани ташкил этиш тамойиллари\n2016-11-24 Ифлосланишлар ва уларнинг атроф-муҳитга таъсири\n2016-10-02 Ўзбекистон Республикаси Марказий банки\n2016-12-17 Корхоналар фаолиятини давлат томонидан тартибга солиш\n2015-08-16 Экологик муаммолар\n2016-10-14 Ўқув машғулотларини текширишни режалаштириш\n2016-05-09 Педагогика фанларининг ўқитиш жараёнида ўқувчиларнинг билим, кў ...\n2016-12-01 Автоматик назорат килиш тизимлари\n2016-10-27 Ўзбекистон Республикаси биринчи Президенти И.Каримовнинг маърузаларини ўрга ...


Яхшиликка шукр, ёмонликка сабр. - Favvora | билим чашмасидан отилган фаввора\n2016-05-31 4597 Ko'rilgan Илм чашмаси 5\nТақдирда рўй берадиган ҳар - бир катта – кичик воқеа - ҳодисаларга гўзал муносабатда бўлиш, у тақдирни ягона Аллоҳ белгилаган деб чин иқрор билан туриши ҳам қалбдаги иймон шижоатига қувват бўлади. Росулуллоҳ (с.а.в): “Иймонли-муъминнинг ишига ажаб! Унинг ишининг ҳаммаси яхшиликдир. У иймонли муъминдан бошқа бирортасида бўлмайди. Унга хурсандчилик етса, шукр қилади. У унга яхшиликдир. Агар мусибат етса, сабр қилади ва у унга яхшиликдир.” деганлар (Муслим ривояти)\nХурсандчилик етганда унга шукр билан, мусибат, дарду - алам етганда сабру - матонат билан туриш ҳақидаги ҳақиқатни пайғамбаримиз Мухаммад (с.а.в) ошкор этмоқдалар. Шодлик ҳам, мусибат - қийинчиликлар ҳам барчаси Аллоҳ томонидан бериладиган тақдир аломатларидандир. Аллоҳимиз: “На ерга ва на ўзларингизга бирон мусибат етмас, магар(етса), Биз уни пайдо қилишимиздан илгари Китобда (Лавҳул-маҳфузда битилган) бўлур. Албатта бу Аллоҳга осондир. Токи сизлар қўлларингиздан кетган нарсага қайғурмагайсизлар”, дейди .\n(Хадид сураси, 22-23 оятлар мазмуни)\nДемак, иймон эгаси қўлидан кетган нарсага ҳечам қайғурмай, ғам чекмай, Аллоҳ берган хурсандчиликка ҳаволаниб, ўзини йўқотмай туриши зарур бўлар экан. Яна бошқа бир оятда: “(Бирон кимсага) бирон мусибат етмс, магар Аллоҳнинг изни – иродаси билангина (етур). Ким Аллоҳга иймон келтирса, у Зот унинг қалбини (тўғри йўлга) ҳидоят қилур...” дейилган.\n(Тоғобун сураси 11-оят мазмуни)


Leyl Suresi/Özbekçe | Yenişehir Wiki | Fandom\nТуннинг қоплаб келаётган пайти билан қасам.\nНаҳорнинг тажалли пайти билан қасам.\nЭркак ва урғочининг яратилиши билан қасам.\nАлбатта, сизларнинг ишларингиз турличадур.\nАммо кимки (ато) берса ва тақво қилса.\nВа гўзал(сўз)ни тасдиқ қилса.\nБас, Биз уни осонга муяссар қиламиз.\nАммо кимки бахиллик ва истиғно қилса.\nВа гўзал(сўз)ни ёлғонга чиқарса.\nБас, Биз уни қийинга муяссар қиламиз.\nУ қулаган вақтда унга мол-мулки фойда бермас.\nАлбатта, ҳидоятга бошлаш Бизнинг зиммамиздадир.\nАлбатта, ҳам охират ва ҳам бу дунё Бизникидир.\nБас, Мен сизларни (алангаси авж олиб турган) ўтдан огоҳлантирдим.\nУ(ўт)га бадбахтдан бошқа ҳеч ким кирмас.\nЎша ёлғонга чиқарган ва юз ўгирган эди.\nУ бойлигини сарфлайди ва ўзини поклайди.\nУнда бирор кишининг қайтарилиши лозим яхшилиги йўқ эди.\nФақатгина олий мақом Роббисининг розилигини сўраб қилади.\nВа у албатта тезда рози бўлади.


Обама Нетаняҳу билан учрашди\nАҚШ президенти Барак Обама Вашингтонда Исроил бош вазири Бенямин Нетаняҳу билан учрашди.\nСўзлашувдан кейин Обама ўз мамлакати Яқин Шарқ можаросига ечим “икки давлат” барпо этиш, деб ўйлашини айтди.\nАҚШ раҳбари Ғарбий соҳилда яҳудийлар учун янги уйлар қурилиши тўхтатилиши кераклигини айтиб, Исроил ва фаластинликларни тинчлик музокараларини давом эттиришга даъват қилди.\nЎз навбатида, Нетаняҳу тинчлик сўзлашувларига тайёр эканини, аммо фаластинликлар аввал Исроилни яҳудий давлати сифатида тан олиши кераклигини айтди.\nМузокарадан сўнг Барак Обама Эроннинг ядровий дастурини тўхтатиш борасидаги дипломатик уринишлар натижаси шу йил охиригача маълум бўлишини айтди.\nАҚШ раҳбари Эрон билан сўзлашувлар умрбод давом этмаслигини таъкидлади.\nОбама ва Нетаняҳу ўртасидаги сўзлашув чоғида Яқин Шарқ тинчлик жараёнидан ташқари Эроннинг ядровий дастури ва Сурия масаласи ҳам муҳокама этилди.


Латвия сармоя ва тараққиёт агентлиги (LIAA) томонидан мамлакатимизнинг Ригадаги элчихонаси билан ўзаро ҳамкорликда ташкил қилинган мазкур тадбирда юртимиз ишбилармонлари билан савдо-иқтисодий ҳамда сармоявий ҳамкорликдан манфаатдор бўлган сайёҳлик, тўқимачилик, озиқ-овқат ва енгил саноат, транспорт, логистика, ахборот-коммуникация технологиялари, сут, гўшт ҳамда қишлоқ хўжалиги маҳсулотларини қайта ишлаш ва бошқа соҳаларга ихтисослаштирилган элликка яқин корхоналар раҳбарлари ҳамда вакиллари, Латвия давлат идоралари ходимлари ва журналистлар ҳозир бўлди.\nТадбирда Ўзбекистоннинг иқтисодий салоҳияти, мамлакатимизда бизнес юритиш учун яратилган қулай шароитлар, республикамизда фаолият кўрсатаётган, алоҳида божхона ҳамда солиқ имтиёзлари берилган эркин иқтисодий зоналар ҳақида батафсил маълумот тақдим этилди.\nБизнес-семинар қатнашчилари икки мамлакат ишбилармон доиралари ўртасидаги алоқалар, ўзаро борди-келдилар тобора ривожланиб бораётгани томонларнинг узоқ муддатли ва ҳар икки томонга бирдек наф келтирадиган муносабатлардан манфаатдор эканлигини тасдиқлашини қайд этдилар. Булар иқтисодиётнинг турли жабҳаларида фаол ҳамкорлик учун катта имкониятлар ҳамда салоҳият мавжудлигидан далолатдир. Маълумки, Ўзбекистон билан Латвия ўртасидаги ҳамкорлик мустаҳкам ҳуқуқий асосга эга. Хусусан, икки давлат ўртасида савдо-саноат, сармоя, транспорт ва юк транзити, соғлиқни сақлаш, атроф-муҳитни муҳофаза қилиш, сайёҳлик, стандартлаштириш, фан-таълим каби соҳалар бўйича ҳамкорлик тўғрисида битимлар имзоланган. Иқтисодиёт, савдо ҳамда саноат соҳасида энг кўп қулайлик яратиш тартиби жорий этилган. Инвестицияларни рағбатлантириш ва ҳимоя қилиш, икки томонлама солиққа тортишнинг олдини олишга оид келишувлар амал қилмоқда.\nТадбирда кейинги йилларда мамлакатларимиз ўртасидаги сармоявий ҳамкорлик сезиларли даражада мустаҳкамлангани алоҳида таъкидланди.\nЛатвиялик ишбилармонлар юртимиз билан сайёҳлик соҳасида, жумладан, саёҳатчиларга хизмат кўрсатадиган транспорт компанияларини тузишдан манфаатдор эканликларини билдиришди.\nХусусан, бизнес-семинарда сўзга чиққан “Де Фонте Групп” компанияси раҳбари А. Буковскис “Ўзбекистонда олиб борилаётган кенг қамровли иқтисодий ислоҳотлар юқори баҳога лойиқ” эканлигини айтди.\n— Мамлакатда дунё давлатлари билан ўзаро иқтисодий алоқаларни ривожлантириш ҳамда хорижий сармояларни жалб этишга катта эътибор қаратилмоқда, — деди у. — Саноатни модернизациялаш ва янгилаш юзасидан кенг кўламли ишлар амалга оширилаяпти. Чет эллик сармоядорлар учун қулай шароитлар яратилган. Бизнинг компаниямиз ҳам Ўзбекистонда қатор лойиҳаларни ҳаётга татбиқ этаётир. Улар орасида спорт кийимларини ишлаб чиқарадиган қўшма корхона ҳам бор.\nШунингдек, Латвия компанияси раҳбари бугунги кунда Ўзбекистоннинг барча вилоятида давр талабларига жавоб берадиган юқори сифатли, рақобатдош маҳсулотлар тайёрланаётганига ҳам алоҳида эътибор қаратди.\nА. Буковскис тадбир иштирокчиларининг эътиборига республикамизнинг қиймати 2 миллиард 300 миллион АҚШ доллари бўлган 140 та инвестиция лойиҳасини амалга ошириш дастурида қатнашиш имкониятларини ҳам ҳавола қилди.\nЎзбекистон — Латвия амалий ҳамкорлик кенгаши раиси, “Sonora” компанияси раҳбари Я. Мозга ўз маърузасида мамлакатимизда истиқболли лойиҳаларда иштирок этиш имкониятлари тобора кенгайиб бораётганини ҳисобга олиб, маҳаллий бизнес ҳамжамияти аъзоларини Ўзбекистон билан ҳамкорликни янада фаоллаштиришга чақирди.\n— Латвия фуқаролари учун Ўзбекистонда соддалаштирилган виза тартиби амал қилмоқда. Ресурсларга сарф-харажатлар эса Латвиядагига нисбатан сезиларли даражада кам. Бундан ташқари, хорижлик бизнесменларга имтиёзли божхона ва солиқ тизими йўлга қўйилган. Бу мамлакатда қўшма корхоналарни ривожлантириш, истиқболли лойиҳаларда қатнашиш учун улкан салоҳият бор. Ўзбекистондан товарларни, масалан, тўқимачилик маҳсулотларини импорт қилиш учун ҳам кенг шароитлар яратилган. Бундай имкониятларни қўлдан чиқармаслик керак, — деди Ўзбекистон — Латвия амалий ҳамкорлик кенгаши раиси.\nЎз навбатида, “CleanTech Latvia” экологик тоза технологиялар бирлашмаси ижрочи директори Э. Пудане бугунги кунда Ўзбекистон — Латвия савдо-иқтисодий алоқалари даражаси юқори эканлигини таъкидлади. Ўзаро ишончга асосланган олий даражадаги сиёсий мулоқот, давлат идоралари, ишбилармонлар ҳамда ижтимоий доираларнинг учрашувлари мунтазам тус олгани ҳам буни яққол тасдиқлайди.\n— Ўзбекистонда чет эллик сармоядорларга барча зарур шарт-шароит яратилган, — деди Э. Пудане. — Шуни ҳам ҳисобга олиш керакки, у ҳар жиҳатдан жуда бой мамлакатдир. Бу эса хорижлик сармоядор учун катта истиқбол демак.\nРеспублика раҳбарияти муқобил энергетика соҳасидаги халқаро ҳамкорликка катта эътибор қаратиб, бу борада хорижий компаниялар учун қулай шароитларни яратмоқда. Ўзбекистонда “Clean Tech Latvia” компаниясининг ваколатхонаси рўйхатдан ўтказилган бўлиб, соҳага алоқадор сармоявий лойиҳаларнинг амалга оширилишига кўмаклашиш учун аллақачон ишга киришилган. Ўзбекистонда тадбиркорлик ҳамда қонунчиликдаги ҳар қандай ўзгаришлардан жамоатчиликни хабардор қилиш борасидаги масалалар тезкорлик билан ҳал этилиши ҳам алоҳида эътирофга сазовордир.\nЛатвиялик хусусий тадбиркор Э. Страздиня мамлакатимиз фермер хўжаликларига халқаро сертификатлар расмийлаштирилишига кўмак кўрсатаётганини, бунинг натижасида эса Ўзбекистоннинг қишлоқ хўжалиги маҳсулотлари ишлаб чиқарувчилари Европанинг чакана савдо бозорига кириб боришаётгани ва Европа Иттифоқи мамлакатларига -“соғлом” озиқ-овқат маҳсулотларини етказиб беришаётганини айтди.\n— Ўзбекистонлик тадбиркорлар билан ишлаш борасида узоқ йиллик тажрибамдан ҳамда мамлакат ҳосилдор ер ва қулай иқлим шароитига эга эканлигидан келиб чиққан ҳолда, бизнинг ишбилармон доиралар вакилларига ўзбек шериклар билан фаол ҳамкорликни йўлга қўйишни маслаҳат бераман, — деди у.\nМазкур рукндаги бошқа мақолалар: « Смартфонлар бозори ривожланмоқда\tЗарар миқдори ҳисоблаб чиқилди »


5 ФАРЗАНД ОНАСИ БЎЛГАН МУСЛИМАНИНГ ПРЕЗИДЕНТЛИККАЧА БОСИБ ЎТГАН ЙЎЛИ - Fitrat.uz\nБош саҳифа / Хабарлар / 5 ФАРЗАНД ОНАСИ БЎЛГАН МУСЛИМАНИНГ ПРЕЗИДЕНТЛИККАЧА БОСИБ ЎТГАН ЙЎЛИ\n5 ФАРЗАНД ОНАСИ БЎЛГАН МУСЛИМАНИНГ ПРЕЗИДЕНТЛИККАЧА БОСИБ ЎТГАН ЙЎЛИ\nSentabr 14, 2017\t5 ФАРЗАНД ОНАСИ БЎЛГАН МУСЛИМАНИНГ ПРЕЗИДЕНТЛИККАЧА БОСИБ ЎТГАН ЙЎЛИda fikr bildirishni o'chirish 149 Кўришлар\nСингапурнинг саккизинчи президенти сифатида биринчи марта аёл киши ва муслима Ҳалима Яқуб сайланди.\nҲалима – оиладаги беш нафар фарзанднинг энг кенжаси. Касби қоровул бўлган отасини у 8 ёшида йўқотган. Онаси оиланинг ягона боқувчиси бўлган, шу сабабли у эрталабдан кечгача меҳнат қилишга мажбур эди. У озиқ – овқат чодирида ишлаган.\n“10 ёшимдан бошлаб мактабдан ташқари вақтларимда онамга ёрдам берардим – столларни тозалардим, келганларга хизмат кўрсатардим, мен у ишларни яхшилаб бажарардим – дейди Ҳалима болалик паллалари ҳақида. – Мен ўзим ночорликни ҳис этганман ва бу қанчалар машаққатли эканлигини биламан”.\nИккинчи синфда ўқиб юрган кезларида Ҳалимани кўп дарс қолдирганлиги сабаб, мактабдан четлаштиришларига бир бахя қолган. Лекин у ўқиш билан онасига ёрдам беришни биргаликда бажара олган. Мактабни тугатгач, у Сингапур университетига ўқишга киради ва ҳуқуқшунослик бўйича бакалавр ва магистр даражаларини қўлга киритади, дея Channel News Asiaга таянган ҳолда хабар беради IslamNews.\nСиёсат билан аёл 2001 йилдан буён шуғулланади, ўшанда у парламентга сайланган эди. 10 йилдан кейин у Ёшлар ва спорт вазирлигини бошқарган.\nАҳамиятлиси шундаки, унинг турмуш ўртоғи Муҳаммад Абдуллоҳ ал – Хашби бошида аёлининг эришган мавқеларидан унчалик ҳам завқланмаган. Лекин кейинчалик уни қўллаб – қувватлай бошлаган. Уларнинг беш нафар фарзандлари бор.\n5 нафар фарзанднинг онаси 63 ёшида Сингапурнинг биринчи муслима президенти бўлди. У, шунингдек, малай халқининг охирги 47 йил ичидаги биринчи жамоат вакили ҳамдир.\n2016 йил ноябрда қабул қилинган қарорга мувофиқ, бу йилги сайловларда президентлик лавозимига фақатгина этник жиҳатдан камчиликни ташкил этган – малай вакиллари номзод бўлиши мумкин эди.\nАввалги Диний таълим соҳасидаги ислоҳотлар\nКейинги Масжид “Ирма” тўфонидан зарар кўрганларни ўз бағрига олди


Фарход ва Шириндан янги клип премъераси. » PopCorn.uz - Шоу Бизнес олами хақиқати\nФарход ва Шириндан янги клип премъераси.\nСана: 19.03.2014 2384\nВаъда қилинганидек биринчилардан бўлиб “Popcorn.uz”да Фарҳод ва Шириннинг “Сенда менинг хаёлим” таронасига ишланган янги клип премъераси эътиборингизга тақдим этилади.\nШунингдек, клипни суратга олиш жараёнидаги бир-биридан қизиқ ва қайноқ маълумотлардан ҳам бохабар бўлинг.\nКлип 2013 йил ёзнинг чилласида суратга олинган бўлсада, монтаж ишлари ўз вақтида тугалланмайди. Ёз ўтиб, совуқ кунларда “Сенда менинг хаёлим” таронасига ишланган видео маҳсулот тайёр ҳолатга келади. Бироқ премъерани кейинги ёзда амалга оширишни режалаштиришади. Маълумот ўрнида эслатиб ўтамиз, “Сенда менинг хаёлим” қўшиғининг матни севимли шоир Бобур Бобомуродга тегишли. Мусиқа безакчиси ва бастакори эса Сардор Нуруллаев. Клип “9999” студияси томонидан монтаж қилинган.\n200 литр сув ичишган? Раққосалар хушидан кетган? - саволларига ҳам жавобларни қабул этинг.\nКлипнинг суратга олиш ишлари ва бўлиб ўтган қизиқ воқеалар ҳақида хабардор қиламиз. Умид Нормуродов операторлигида сўлим Жиззах шаҳри ва Фориш туманига жазирама кунлар арафасида 10 дан зиёд раққоса қизлар ҳамда ижодий гуруҳ иш олиб боради. Ҳаво ҳарорати баланд, такрор-такрор кадрларни суратга олиш ва иссиқ ҳавода ҳаракатланиш қийин кечганидан икки раққоса қиз ҳушдан ҳам кетган. Мана энди Фарҳод ва Шириннинг қандай шароит ва қийинчиликларда камера қаршисида туриб хати-ҳаракатларини амалга оширганини тасаввур қилаверинг.\nАксига олиб ижодий гуруҳ Жиззах тоғининг энг баланд қисмида жойлашган тегирмонида тасвирга олиш ишларини олиб боради. Бу ҳам етмагандек чўл бўғдойзорларидаги рақсларни айтмайсизми! Қилинган макияж ва гримлар иссиқ ҳавода эриб кетаверганидан пардозчилар ҳар бир дублдан сўнг қайта-қайта грим қилаверишади. Ижодий гуруҳда 50 га яқин киши тер тўкиб меҳнат қилгани учун ичимлик сувига бўлган эҳтиёж ҳам ошиб кетган экан. Шундай қилиб кўп эмас, оз эмас 150-200 литр сувни чанқайверганларидан симиришганини Фарҳод ва Ширин продюссери шоир Бобур Бобомуроднинг шахсан ўзлари қайд этди. Ҳатто, тинмай сув ичганидан бетоб бўлганлар ҳам бор эмиш.\nЁзнинг мана шундай жазирамали чилласида Жиззахнинг иссиқ чўли ва тоғида клип суратга олиш ғояси кимдан чиқди экан дейсизми? Албатта, оператор Умид Нормуродовдан-да. Аммо, шундай қийинчиликлар эвазига ижодий гуруҳ зиммасидаги маъсулиятни астойидил бажаришди. Буни клипни томоша қилиб ўзингиз ҳам амин бўлсангиз не ажаб.\nKamron 19 3 2014 10:43\nVoy vuuuu bitta klip olishga shuncha kuch va qiyinchililadan otilarkande daa ashulachilagayam osonmasde ozi.


НАСА: Экзосайёралардан учтасида сув ва ҳаёт учун барча шароитлар мавжуд - zarnews.uz\n2017 йил 22 февралда Евронюс телеканали НАСА олимларининг матбуот конференциясини намойиш этди. Бунда бир гуруҳ америкалик астроном олимлар бизнинг еримиздан 39 ёруғлик йили (368.971.120.000.000 -уч юз олтмиш саккиз триллион тўққиз юз етмиш бир миллиард бирюз йигирма миллион километр) масофада Қовға (Ақуариус) юлдузлар туркумида жойлашган Траппист-1 юлдузи яқинида Ер, Марс сайёралари ҳажмидаги еттита экзосайёраларнинг мавжудлигини Чили обсерваториясидаги “Траппист” ва орбитал “Спицер” деб аталувчи телескопларда кузатишганликларини эълон қилишди.\nОлимларнинг айтишича, экзосайёралардан учтасида сув ва ҳаёт учун барча шароитлар мавжуд экан. Астрономлар бу сайёраларнинг Траппист юлдузи томонидан қанчалик ёритилганлигини, уларнинг массаларини ва ҳажмларини ўлчаганлар ҳамда уларнинг Траппсит-1 атрофида унга фақат бир томони билан қараган ҳолда айланиб туришини аниқлаганлар. Бу юлдуз Қуёшдан ҳам катта экан. Агар уларни солиштрмоқчи бўлсак, масалан, Қуёш голф тўпидай бўлса, Траппист-1 юлдузи баскетбол тўпидек келар экан.\nБу сайёраларнинг дастлабки иккитасида об-ҳаво Қуёш тизимидаги Венераникига, қолганлариники эса Ер ва Марс об-ҳавосига ўхшаш бўлиши аниқланган. Бу сайёраларда ҳаётнинг ривожланиш эҳтимоли марказидаги 3 тасида, яъни д, е ва ф ларда кўпроқ экан. Кейинги 3-5 йил ичида бу экзосайёралар устида олиб борилаётган тадқиқот ишларини давом эттириб, шу даврда бу сайёраларда ҳаёт бор-йўқлигини аниқлаш мумкинлиги ҳақида ҳам ахборот беришди.\nКонференцияда шунингдек, берилган тадқиқот ишларининг Европа космик агентлиги томонидан молиялаштрилаётганлиги ҳам қайд қилиб ўтилди.\nАстрономлар НАСАнинг космик телескоплари ёрдамида Қуёш тизимидаги энг йирик сайёра - Юпитерда қутб ёғдусини суратга олишга муваффақ бўлишди, деб ҳабар берди, НАСА агентлигининг матбуот хизмати. Юпитерда жуда кучли қутб ёғдуси кузатилди.\nБу хабарларга кўра, Юпитер қутб ёғдуси авваллари ҳам кузатилган. Аммо бу сафар олимлар кузатувлар тарихидаги энг ёрқин ёғдуга гувоҳ бўлишган. Қуёш шамоллари ёрдамида сайёрага етиб келган зарралар унинг магнит майдонидаги атмосферага тушганида ушбу ҳодиса рўй беради. Сайёрани ўрганиш мақсадида учирилган НАСАнинг “Юнона” космик зонди Юпитерга яқинлашганда кузатувлар амалга оширилган.\n“Таъбир жоиз бўлса, Юпитер Юнонанинг келишини салютлар билан кутиб олди, дейиш мумкин”, дея ҳазил-мутоиба қилган Лестер университети илмий ходими Жонатан Николс.\nҲозирги кунда “Ҳаббл” телескопи ҳам Юпитер атмосферасида бўлаётган ҳар қандай ўзгаришларни қайд қилиш учун тинимсиз кузатишлар олиб бораётганлиги тўғрисида ҳам хабар берди агентлик.\nИнтернет материаллари асосида СамДУ профессори Ортиқ ПАРДАЕВ тайёрлади.\nТеглар: коинот НАСА\nМарсда миллиончи-шаҳарлар қачон пайдо бўлади?\nФазовий маълумотлардан кимлар фойдаланиши мумкин?


Британиялик буюк актёрлар рейтинги тузилди - Darakchi\nБританиялик буюк актёрлар рейтинги тузилди\nГолливуднинг машҳур актёри, Жеймс Бонд ролининг ижрочиси ва “Оскар” мукофотининг соҳиби Шон Коннери британияликнинг буюк актёрлар рейтингида биринчи ўринга муносиб кўрилди.\n2003 йилдан буён фильмларда суратга тушмаётган 83 ёшли шотланд сэр Шон Коннери ҳамон кино мухлисларининг меҳрини қозониб келмоқда. Машҳур кишилар ёки брендларни аниқлаш мақсадида ўтказиладиган сўровномага кўра, АҚШ аҳолиси Коннерини британиялик энг буюк актёр сифатида тан олди.\nСўров “Q Score” тизими бўйича ўтказилди. Унга кўра респондент саволга қуйидаги бир нечта жавоблардан бирини танлаган: “севимли актёрларимдан бири”, “жуда яхши”, “бўлади”, “ёмон”, “ҳеч қачон эшитмаганман”.\nУшбу нуфузли рўйхатда иккинчи ўринни “Оскар” мукофотининг яна бир соҳиби Энтони Хопкинс эгаллади. Учинчи ўрин жангари фильмлар юлдузи Лиам Нисонга насиб этди. Шунингдек севимли актёрлар ўнталигидан Дэвид МакКаллум, Дэниэл Дэй-Льюис, Жуди Денч, Мэгги Смит, Дэниэл Крэйг, Хью Лори ва Жеймс Пьюрфойлар ўрин олди, деб ёзади "Вести.Ru".


Маҳмуд Муродовнинг UFC’даги навбатдаги жанги санаси маълум — Sof.uz\nМаҳмуд Муродовнинг UFC’даги навбатдаги жанги санаси маълум\n11.04 14:28 227 Спорт\nUFC’нинг ўзбекистонлик жангчиси Маҳмуд Муродов (25-6, 17 КО) июль ойида октагонга қайтади.\nМуродов UFC 264 доирасида 10 июль куни Дубайдаги «Жангчилар ороли»да октагонга кўтарилади. Ҳозирча унинг рақиби расман маълум эмас. Спортчининг ўзи эса UFC’дан рақиб сифатида ўрта вазн тоифасининг собиқ чемпиони Крис Вайдманни (15-5, 6 КО) беришларини сўраган.\nМаълумот учун, UFC 264 мусобақасининг асосий жанги Конор Макгрегор ҳамда Дастин Порье ўртасида кечади.\nМуродов UFC’да учта жанг ўтказиб, уларнинг барчасида ғалаба қозонган. Маҳмуд сўнгги жангида 2021 йилнинг январь ойида Эндрю Санчесни нокаутга учратганди.\n36 ёшли Вайдман эса сўнгги бор 2020 йилнинг августида октагонга кўтарилган ва унда россиялик Омари Аҳмедовдан устун келганди. Вайдман ўз вақтида UFC афсонаси Андерсон Сильвани мағлуб этиб, ўрта вазн тоифаси чемпионлигини қўлга киритган. У фаолияти давомида Витор Белфорт, Демиан Майя, Лиото Мачида, Келвин Гастелум каби юлдузларни таслим этган.


Қатар амири қўшни давлатларни "инқирозга барҳам беришни истамаётганлик"да айблади\n26 сентябр 2018, Тошкент вақти: 20:02\nҚатар амири Тамим бин Ҳамад ал Тани.\nҚатар амири Тамим бин Ҳамад ал Тани 14 ноябрь куни мамлакат пойтахти Дохада ҳукумат аъзолари олдида қилган чиқишида қўшни давлатларни Қатар атрофидаги инқирозга барҳам беришни истамаётганликда айблади:\n-Биз инқирозга барҳам бериш учун ўзаро ҳурмат ва суверенитетни сақлаган ҳолда мулоқотга тайёрмиз. Бироқ биз гувоҳ бўлаяпмизки, бизни қамал қилган давлатлар масалага ечим топилишини исташмаяпти, -деди ал Тани.\nШу йилнинг 5 июлида Саудия Арабистони, Миср, Баҳрайн ва Бирлашган Араб Амирликлари Қатарни террорчиликни қўллашда айблаб¸ дипломатик алоқаларни узганини эълон қилган эди. Шундан сўнг Қатар иқтисодий қамал ҳолатида қолган.\nШу кунгача ўтказилаётган музокаралар Қатар инқирозини ҳал этишга омил ярата олмаяпти.


Таҳририятга Самарқанд вилоят Тойлоқ туманида истиқомат қилувчи Тўйчиева Феруза мурожаат қилди. У фарзанди 5 ёшли Баҳромжон бетоб эканини айтиб, ёрдам сўради. Онасининг айтишича, туғилганидан буён юрак нуқсони билан яшаётган Баҳромжонни кўриш учун Тойлоққа бордик.\nБолакай зўрға гапирар ва дарров чарчаб қоларди. Онаси у ёшлигидан шундай эканини айтди. Феруза Тўйчиеванинг айтишича, унинг катта фарзанди ҳам юрак нуқсони билан туғилган ва яхши парваришдан сўнг тузалиб кетган. Кичкина фарзандида ҳам шундай бўлишини ўйлаган онаси боласини даволатишга имкони бўлмагани учун уни уйида парвариш қилаверган, аммо бу гал дард кучлилик қилган...\nБаҳромжоннинг кўкрак қафаси борган сари шишиб бормоқда. Уни Тошкентдаги клиникага олиб боришганида, фақат операция қилиш орқали даволаш мумкинлигини айтишган. Операция учун узоқ вақт навбатда турган Баҳромжон 12 август куни жарроҳлик столига ётади ва унинг даволаниши учун 18 миллион сўм керак бўлади.\nОиланинг шароити оғир бўлгани боис болани олдинроқ даволатишга имкони бўлмаган. Операцияга ҳам қариндош-уруғдан қарз олиш умидида рози бўлишган, аммо тўрт томонга югурган оила пул топа олмаган: «Ҳозир ҳаммага ҳам қийин, бунча пулни ким ҳам берарди...», дейди Баҳромжоннинг онаси. Болакайга “Туғма юрак нуқсони, ўпка артерияси стенози декомпенсация даври” ташхиси қўйилган.\nБаҳромжон сахий инсонларнинг кўмагига муҳтож. Икки оғиз гапиришга ҳам улгурмай ҳолдан тойиб қоладиган бу бола тенгдошлари каби югуриб ўйнагиси, бемалол нафас олгиси келади. Сизнинг кўмагингиз билан бир бола оёққа туриши, бир оиланинг ғами ариши мумкин. Хайрия акциясида қатнашинг ва имконингиз борича Баҳромжонга ёрдам беринг.\nClick орқали пул ўтказиш мумкин бўлган карта рақами: 8600 1402 3158 4401 “Ипотека банк” картаси, онаси Тўйчиева Феруза номида.


Юнусобод тумани ҳокимининг ҚАРОРИ\nЮнусобод тумани ҳокимининг ҚАРОРИ 24.09.2020 13:24\nЮнусобод тумани ҳокимининг 2019 йил 12 июлдаги 2125-сонли қарори иловасига ўзгартириш ва қўшимчалар киритиш тўғрисида\nЎзбекистон Республикаси Президенти ҳузурида 2019 йил 15 июлда узлуксиз профессионал таълим тизимини янада такомиллаштириш масаласига бағишлаб ўтказилган мажлисда берилган вазифалар, Ўзбекистон Республикаси Вазирлар Маҳкамасининг 2019 йил 7 июндаги “Болаларни давлат умумий ўрта таълим муассасаларига қабул қилиш бўйича давлат хизматлари кўрсатишнинг маъмурий регламентини тасдиқлаш тўғрисида”ги 469-сонли қарори, Ўзбекистон Республикаси Бош вазирининг 2019 йил 16 июлдаги 14/1-244-сонли хати, Тошкент шаҳар ҳокимининг 2019 йил 5 августдаги 1068-сонли қарори ва Ўзбекистон Республикаси Халқ таълими вазирининг 2019 йил 19 июлдаги 240-сонли буйруғи ижросини таъминлаш ҳамда Юнусобод тумани халқ таълими бўлимининг 2020 йил 12 июндаги 02-2/1-846-сонли мурожаат хатини инобатга олиб, Ўзбекистон Республикасининг “Маҳаллий давлат ҳокимияти тўғрисида”ги Қонунга асосан,\n1. Юнусобод тумани халқ таълими бўлимининг 2020 йил 12 июндаги\n02-2/1-846-сонли хати маълумот учун қабул қилинсин.\n2. Юнусобод туманида янги ташкил этилган 72 ва 88-сонли умумтаълим мактаблари ҳамда тумандаги янги қурилиб, фойдаланишга топширилган уйлар туман ҳудудидаги маҳалла, кўча ва уйларга иловага мувофиқ бириктирилсин.\n3. Юнусобод тумани ҳокимининг 2019 йил 12 июлдаги 2125-сонли қарори иловаси мазкур қарор иловасига мувофиқ ўзгартирилсин.\n4. Туман ҳокимлигининг Ахборот ва коммуникация технологияларини ривожлантириш бўлими (Р.Жўраев), Матбуот хизмати (М.Толипов);\nҚарор норматив-ҳуқуқий ҳужжат сифатида regulation.gov.uz порталига, шунингдек, “Тошкент оқшоми”, “Вечерний Ташкент” газеталарида мазкур қарор расмий эълон қилиниши ва www.toshkent.uz веб-сайтига жойлаштирилиши таъминлансин.\n5. Туман ҳокимининг ўринбосари (Ж.Набиев), туман Халқ таълими бўлими (О.Ярашев):\nМазкур қарорни тўлиқ бажариш юзасидан қатъий назорат ўрнатилсин, шунингдек, ушбу қарорни ижросини назорат қилиш туман ҳокимининг ўринбосари Ж.Набиев зиммасига юклатилсин.


Келинг, касал бўлмаймиз! | "Адолат" СДП\nКелинг, касал бўлмаймиз!\nШифокорлар коронавирус хавфидан узоқ юриш учун оқсилга бой озуқалар, жумладан, гўшт, дуккакли донлар, тухум, шунингдек, витаминли маҳсулотлар, кўкат ва кўк пиёз, саримсоқ пиёз тановул қилишни маслаҳат беришмоқда. Ушбу маҳсулотлар туфайли танада иммун тизими яхшиланади ва организмнинг касалликка чалиниш хавфи камаяди. Иммунитет пастлиги нафақат коронавирус, балки бошқа оғир респиратор касалликларнинг ҳам тез юқишига сабабчидир.\nОила аъзоларимизни тўғри овқатланишга ўргатиш ҳам биринчи галдаги вазифаларимиздан. Баъзилар спиртли ва тамаки маҳсулотларининг таъсири ҳақида гапиришаяпти. Афсуски, бу тўғри эмас. Ароқ ёки тамакининг ўрнига бир кило гўшт олсангиз ёки дастурхонга икки боғлам кўк пиёз, шавел, петрушка, кашнич қўйсангиз, табиий шарбат ва компотлар ичсангиз, соғлиқ учун фойдали.\nШунингдек, врачлар жисмоний меҳнат, тоза ҳавода сайр, жисмоний ҳаракат ҳам иммунитетни кўтарувчи кучлардан эканлигини айтишмоқда. Энг муҳими, ниқобларни аптекалардан олиб, агар аптекада йўқ бўлса, докадан саккиз қават қилиб тикиб, ҳар икки-уч соатда алмаштириш, қўлқоплардан фойдаланиш, гавжум жойларга бормаслик, касаллик юқиши мумкин бўлган жойлар ва одамлар ҳақида маълумотга эга бўлиб туриш, четдан келиб уйида юрган, санитария қоидаларига риоя қилмаётган, ҳамма билан кўришиб юрган одамлар ҳақида маҳалла, ИИБ, ДСЭНМларга хабар бериш кабилар ҳам бугунги аҳволимизни яхши томонга ўзгартиради. Демак, шу маслаҳатларга амал қилсак, болаларимиз ҳам, ўзимиз ҳам бу касалликдан узоқда бўламиз.\nХалқ депутатлари Пайариқ туман Кенгаши депутати


ЕТТБнинг биринчи вице-президенти Ўзбекистонга ташриф буюради - Anhor\nAnhor Все посты ЕТТБнинг биринчи вице-президенти Ўзбекистонга ташриф буюради\nЕТТБнинг биринчи вице-президенти Ўзбекистонга ташриф буюради\nЕвропа тикланиш ва тараққиёт банки (ЕТТБ)нинг биринчи вице-президенти Юрген Ригтеринк бошчилигида делегация 7-9 июнь кунлари ҳукумат ва бизнес вакиллари билан учрашувлар ўтказиш мақсадида Ўзбекистонда бўлади. Бу ҳақда Anhor.uz нашрига банк матбуот хизмати маълум қилди.\nЕТТБ делегацияси бош вазир ўринбосари, Инвестициялар ва ташқи иқтисодий алоқалар вазири ва ЕТТБ бошқарувчиси Сардор Умурзоқов ҳамда бош вазир ўринбосари Жамшид Қўчқоров билан учрашувлар ўтказади. Учрашувларга ЕТТБнинг Марказий Осиё бўйича янги бошқарувчи директори Жужанна Харгитай ҳам қўшилади.\nТашриф давомида Юрген Ригтеринк Урганчда ЕТТБнинг янги минтақавий офиси очилиши маросимини ўтказади.\n«Шунингдек у инфратузилма ва молиявий сектор соҳасида лойиҳавий келишувларни имзолайди ҳамда эколошик хавфсиз чораларни илгари сурадиган ва Ўзбекистон томонидан 2050 йилгача углерод нейтраллигига эришишга кўмаклашувчи бир нечта ташаббусларни бошлаб беради».\nБундан ташқари, ЕТТБ биринчи вице-президенти ЕТТБнинг мамлакатдаги иш бўйича ҳамкорларининг олий раҳбарияти, йирик халқаро инвесторлар ва халқаро молиявий тагкилотларнинг маҳаллий вакиллари билан учрашади.\nБугунги кунга келиб ЕТТБ Ўзбекистон иқтисодиётига 92 та лойиҳа доирасида 2 млрд евродан ортиқ маблағни инвестиция қилган.\nФотосурат: Georgia Today\nҚирғизистондан Ўзбекистонга кўчиб ўтганлар сони 1991 йилдан буён 52 482 кишини ташкил этди\n1 июлдан пенсия ва нафақалар миқдори оширилади


Трамп Россия билан "жуда ва жуда яхши" муносабатларни йўлга қўймоқчи\n09:49 / 08.09.2016\nАҚШ президентлигига республикачилар партиясидан номзод бўлган Дональд Трамп сайловда ғалаба қозонгудек бўлса, Россия билан "жуда яхши" алоқалар ўрнатишини маълум қилди.\n"Менимча биз Путин ва Россия билан жуда ва жуда яхши муносабатда бўламиз... Ўйлайманки, мен улар билан келишаман", деган Трамп NBC News телеканали эфирида.\nУ Путиннинг Россиядаги нуфузи Обаманинг АҚШдаги нуфузидан юқорироқ экани ҳақида фикр билдирган.\nТелеканал мухбири суҳбат вақтида Трампга унинг "Путиндан мақтов эшитиш ёқимли эканини тан олгани" ҳақида айтган гапини эслатган. Журналист Россия раҳбари ҳақида салбий фикр уйғотишга ҳаракат қилган, уни Қримни аннексия қилишда, Сурия ва Эронни қўллаб-қувватлашда, "АҚШнинг минтақалардаги таъсирларига зарар етказишда" айблаган. Шунингдек, россиялик хакерлар Демократик партия вакилларига киберҳужумлар уюштириб, АҚШдаги сайловларга таъсир кўрсатишга уринишини эслатиб ўтган.\nТрамп охирги айбловга шундай муносабат билдирган: "Бу аслида шундай бўлган-бўлмаганини ҳеч ким билмайди".\n"Сиз мен Обама нима ишлар қилгани ҳақида эслатишимни истаяпсизми?", дея айбловларга жавоб берган республикачи номзод.\n"Агар Путин мени мақтаган бўлса, мен буни қабул қиламан. Лекин у бундан бирон наф кўради деб ўйламайман... Бу аҳамиятга эга эмас", деган ва АҚШ президенти бўлганида биринчи навбатда мамлакат манфаатларини ҳимоя қилишига шама қилган.


Ироқдаги "ахборот уруши"дан таҳлилчиларнинг боши гаранг\n26 январ 2021, Тошкент вақти: 23:38\nАҚШ ҳарбийлари Ироқ марказидаги назорат пунктида содир бўлган фожеа сабабини ўрганмоқдалар. Душанба куни Америка аскари Нажаф шаҳри яқинидаги назорат пунктини кесиб ўтаётган машинага қарата ўқ узгани оқибатида унинг ичидаги етти аёл ва ёш бола ҳалок бўлди. АҚШ бирлашган қўшинлари штаби бошлиғи ўринбосари Генерал Питер Пэйс бўлиб ўтган воқеани шундай таърифлайди: "Автомашина назорат пунктига яқинлаша бошлаганида, унга тўхташга буйруқ берилади. Лекин машина тўхтамади. Аскарларимиз огоҳлантирув сигналини берганларида ҳам автомашина ҳаракатланаверди. Кейин постдагилар машинани тўхтатиш учун унинг моторига ўқ ота бошлайдилар, шунда ҳам у тўхтамади. Ва оҳири аскарларимизнинг машина ўзига ўт очишдан бошқа чораси қолмади".\nПитер Пейснинг таъкидлашича, Америка аскарлари шанба куни ироқлик худкуш террорчи тарафидан содир этилган портлашдан кейин ўта эхтиёткор бўлиб қолишган. Ўша воқеа ҳам айнан Нажаф шаҳри яқинида содир бўлган эди. Худкуш террорчи автомашинада иттифоқ қўшинлари турган назорат постига яқинлашганида, ўзини-ўзи портлатиб юборгани оқибатида ўзи ва тўрт нафар америка аскари ҳалок бўлган.\nГенерал Пейс ҳар икки воқеа Ироқ ҳарбийлари тарафидан уюштирилган бўлиши мумкинлигини айтади. АҚШ генералига кўра, ироқликлар ҳар қандай йўллар билан Иттифоқ қўшинларини аҳоли орасида ёмон отлиқ қилишга, уларни "босқинчи" қилиб кўрсатишга уринмоқда. Бироқ, нима бўлганда ҳам, америка ҳарбийлари етти аёл ва ёш болани отиб ўлдирганликларини ўзлари тасдиқладилар. Бу Америка жавобгарликни зиммасига олган биринчи воқеадир. Зеро, Ироқ ҳукумати Америка ҳарбийларини олдин ҳам ўнлаб кишилар ўлимига сабаб бўлган портлашларни уюштирганликда бир неча бор айблаган. Ўтган хафтада Бағдодда аҳоли гавжум бозорларнинг бирига ракета келиб тушгани оқибатида 50 киши қурбон бўлган эди. Ироқ ва Араб телеканаллари бу ходисаларни кенг аҳоли эътиборига ҳавола қилди. Бундай қон тўкилишлар Ироқдаги тинч аҳолининг америкаликларга нафратини кучайтириб юбориши ва ўзларини "халоскор" этиб кўрсатишга уринаётган иттифоқ қўшинлари имижига салбий таъсир кўрсатиши мумкинлигидан огоҳлантирмоқда кузатувчилар. Демак, америкаликлар ўзларини Ироқ ҳалқига "ҳалоскор" этиб кўрсатишга, Ироқ ҳукумати эса уларни оддий аҳолига "босқинчи" сифатида тасвирлашга уринмоқда. Яъни Ироқда ҳарбий жанглар билан бир қаторда "ахборот уруши" ҳам олиб борилмоқда. Бу уруш 20 март куни биринчи ракета Саддам Ҳусайн ва унинг ҳукумати яширингани гумон этилган бункерга келиб тушишидан бир неча соат ўтиб бошланди. Ўшанда дастлабки ахборотда ракета ҳужумлари оқибатида Саддам жароҳатланган ёки ўлган бўлиши мумкинлиги қайд этилди. Ҳатто бир неча соат ўтиб Ироқ раҳбарининг экранларда пайдо бўлгани ҳам бундай гумонларга чек қўймади. Кўп ўтмай телеэкранида пайдо бўлган шахс Саддамнинг қиёфадоши ёки бу олдиндан ёзиб олинган видеоёзув экани ҳақда таҳминлар ахборот воситалари орқали тарқалди. Шундан сўнг Саддам Хусайн Ироқ телевидениеси орқали икки марта кўриниш қилди.\nЖабҳанинг ҳар икки томонидан бир-бирига зид бўлган хабарларнинг келиши шу билан тўхтамади. Ҳарбий ҳаракатларнинг иккинчи куни Вашингтон расмийлари Ироқ жанубидаги Умм Қаср бандаргоҳи Иттифоқчилар назоратига ўтганини маълум қилди. Орадан сал ўтиб, Ироқ ахборот вазири Муҳаммад Саид Ас-Сахаф Умм-Қаср ишғол этилгани билан боғлиқ бу маълумотни рад этди.\nМуҳаммад Ас-Саҳаф чиқишига муносабат билдирар экан, АҚШ Мудофаа вазири Доналд Рамсфелд: "Кеча Ироқ ахборот вазири Умм-Қаср тўлиқ назоратимиз остида, бандаргоҳ Иттифоқчилар тарафидан ишғол этилганини бўхтон деб айтди. Аслида бандаргоҳ қўшинларимиз назоратига ўтган", - деб таъкидлади.\nБу Рамсфелднинг 22 март кунги чиқиши эди. Бироқ, кейинчалик Умм-Қаср порти фақат бир неча кун давом этган шиддатли жангалардан сўнг, урушнинг олтинчи куни ишғол этилгани маълум бўлади. Бу ҳақда Британия Мудофаа вазири 26 март куни расман маълум қилди.\n"Уруш ҳаракатлари бошланганидан олти кун ўтиб, коалиция кучлари муваффақиятларга эришдилар. Ироқликларнинг кескин қаршилигига қарамай, Ал-Фау ярим ороли, Умм Қаср бандаргоҳи қўлга киритилди, Ироқнинг жанубий нефт конлари сақлаб қолинди".\nҲарбий ҳаракатларнинг ҳозирда қандай кечаётганига назар соладиган бўлсак, Басрада нималар бўлаётгани ҳанузгача номаълум эканини кўрамиз. Жабҳадан бир-бирига зид бундай хабарларнинг тарқалаётгани таҳлилчилар бошини гаранг қилиб қўйган кўринади. Британиялик ҳарбий эксперт, "Jane's World Armies" журнали мухаррири Чарлз Хейман "Озодлик" мухбирига АҚШ ва Британиянг бундай "PR", яъни, жамоатчилик қалби ва онгини қозонишга қаратилган бундай ҳаракатлар таҳликали оқибатларга олиб келиши мумкинлигини айтади.\n"Таҳлилчиларнинг Вашингтон ва Лондон расмийларининг ҳар бир айтган гапига ишонаверишлари таҳлика яратмоқда. Ҳарбий тарғибот машинасининг бош мақасади ироқ жамияти, армияси ва ҳукумати ичида хавотир ва норозилик ҳиссини уйғотишдан иборат".\nШу ўринда Британиянинг иккинчи жаҳон уруши давридаги етакчиси Уинстон Черчил сўзлари ёдга келади. Черчил тарғибот уруши ҳақида гапирар экан, "Ҳақиқат қимматбаҳо неъмат, аммо, баъзида ундан ёлғон гаплар билан ҳимояланишга тўғри келади", - деган эди.


Ливандаги портлаш натижасида 121 метрли кема...\n05.08.2020 19:38 0 3691\nЛиваннинг «Abou Merhi Group» компаниясига қарашли «Orient Queen» круиз лайнери Байрут портида кучли портлашдан сўнг сувга ғарқ бўлди. Бу ҳақда бугун, яъни 5 август куни «OTV» телеканали хабар берди.\nЮз берган ҳодиса оқибатида икки киши ҳалок бўлди, етти нафар экипаж аъзоси жароҳатланди.\nКема хўжайини Абу Мари ўз навбатида лайнер Байрут портида причалга боғлаб қўйилганига аниқлик киритди. Портлаш круизга жиддий зарар етказган. Корпусдаги тешикни ямашга ҳар қанча уринишмасин, унга сув кириб, кема чўка бошлаган.\nКемаларни кузатувчи «Marine Traffic» хизматининг маълум қилишича, узунлиги 121 м ва сув сиғими 7,4 минг тонна бўлган «Orient Queen» лайнери 1989 йилда қурилган бўлиб, Багама ороллари байроғи остида сузган.\nЙўловчи кемаси Саудия Арабистонидан Ливангача бўлган ўзининг охирги 21 кунлик саёҳатини 27 июнь куни тугатиб, Байрут причалига боғлаб қўйилганди.\nЛиван пойтахтидаги портлаш куни кеча Байрут денгиз порти ҳудудида, Ливан ҳарбий денгиз ҳаво кучлари базаси яқинида содир бўлди. Охирги маълумотларга кўра, 100 дан ортиқ киши ҳалок бўлган, 4 мингдан ортиқ киши жароҳатланган, деб ёзади «Газета.ру».\nПорт яқинида жойлашган бир қанча иморатларнинг фасадлари қулаб тушган, тураржой уйлари ва идоралар шикастланган.\nБайрут губернатори Марван Аббуднинг сўзларига кўра, содир бўлган воқеа натижасида тахминан 300 минг киши бошпанасиз қолган.\nпортлаш кема Ливан порт Байрут


19 октябрь, 2020, 17:04\nТўлаган Исоқов ЎФA Фахрийлар кенгаши раиси этиб тайинланди\nБугун Ўзбекистон футбол ассоциацияси фахрийлар кенгаши раиси лавозимига мутахассис тайинлаш бўйича кенгаш йиғилиши бўлиб ўтди. Бу ҳақда ЎФА матбуот хизмати хабар берди.\nЙиғилишда Биродар Aбдураимов, Николай Любарцев, Евгений Валицкий, Вячеслав Солохо, Шамил Яфаров, Фарҳод Магамедов, Aҳрол Иноятов, Манноп Якубов, Шокир Исмоилов, Тўлаган Исоқов ва яна бир қатор фахрийлар иштирок этди.\nЙиғилиш аввалида, ЎФA бош котиби Aваз Максумов сўз бошлаб, Ўзбекистон футбол фахрийлар кенгаши раиси марҳум Наримон Жалолов, унинг футбол соҳасида босиб ўтган йўли, ўзбек футболига қўшган ҳиссаси тўғрисида таъкидлаб ўтди. Фахрийлар кенгаши раиси лавозимига масъулиятли, тажрибали номзодни тайинлаш ва ушбу масъулиятли ишда кенгаш аъзолари фикри муҳим ўрин тутишини таъкидлади.\nШунингдек, Фахрийлар кенгаши аъзоси Евгений Валицкий сўзга чиқиб, Наримон Жалолов ҳақида илиқ фикрлар билдириб, уларнинг фаолиятини муносиб давом эттириш ҳамда Фахрийлар кенгашини ушбу ишларда фаол бўлишга чақирди.\nМажлис давомида кенгаш аъзоси Aҳрол Иноятов фахрийлар саломатлигини яхшилаш, футбол билан доимий шуғулланишини таъминлаш мақсадида, мусобақа ва хотира турнирларини карантин талабларига риоя қилган ҳолда кўпроқ ташкил этиш ҳамда Фахрийлар кенгаши раиси лавозимига муносиб номзодни сайлаш кераклигини таъкидлади.\nШундан сўнг, узоқ йиллардан бери ушбу кенгашда раис ёрдамчиси лавозимида ишлаб келаётган ўзбек футболи афсонаси Тўлаган Исоқовга сўз берилди. Тўлаган Ўлмасович барчани ҳозирги кунда кенгаш томонидан амалга оширилаётган ишлар, ўтказилиши режалаштирилаётган мусобақалар ҳақида хабардор қилиб ўтди.\nAваз Максумов фахрийлар кенгаши раиси лавозимига мутахассис тайинлаш юзасидан Тўлаган Исоқов номзодини тавсия қилди ва кенгаш аъзолари томонидан бир овоздан маъқулланди.


КЕКСАЛАР ХАФТАЛИГИ КЕНГ НИШОНЛАНДИ! – Ўзбекистон кимё ва фармацевтика саноати ходимлари касаба уюшмаси\nSeshanba, Noyabr 30, 2021\nРЕСПУБЛИКА КЕНГАШИ РАИСИ ЎРИНБОСАРИ\nБош саҳифа Корхона янгиликлари Ташкилий ишлар Ўзбекистон янгиликлари Янгиликлар\nЮртимизда ўтказилган “Кексалар ҳафталиги” тадбирларида Кимё ва фармацевтика саноати ходимлари касаба уюшмаси Республика Кенгаши тизимидаги ташкилотлар ҳам фаол иштирок этдилар. Тасдиқланган махсус тадбирлар режасига мувофиқ бир қатор тадбирлар амалга оширилди.\nХусусан, меҳнат жамоаларида “Касбим – фахрим” мавзусида кекса авлод вакиллари, меҳнат фахрийлари билан учрашувлар, маданий тадбирлар ташкил этилди. Корхона, ташкилот ва муассасаларда ишлаб, пенсияга чиққан фахрийларнинг хонадонларига ташриф буюриб, уларнинг ҳолидан хабар олинди. Шунингдек, “Саховат” ва “Мурувват” кексалар уйларида яшовчилар ҳолидан ҳам хабар олиниб, амалий ёрдамлар кўрсатилди.\nБундан ташқари, корхона, ташкилот ва муассасаларда узоқ йиллар ишлаб, бугунги кунда кексалик гаштини сураётган нуронийлар, меҳнат фахрийлари, “Фахрийлар кенгаши” аъзолари учун “Ўзбекистон бўйлаб саёҳат қил!” дастури доирасида республикамизнинг тарихий шаҳарларига, вилоят марказларидаги зиёратгоҳ ва қадамжоларга саёҳатлар ташкил этилди.\nМеҳнат жамоаларида фахрийлар ўртасида спортнинг шашка, шахмат, дартс турлари бўйича мусобақалар, пиёда юриш марафонлари ўтказилди. Меҳнат фахрийларининг маданий ҳордиқ чиқаришларини таъминлаш мақсадида жойлардаги театр, концерт ва музейларга ташрифлари ташкил этилиб, уларнинг бўш вақтларини мазмунли ўтказишларига кўмаклашилди.\nХусусан, тармоқ тизимидаги “Навоийазот”, “Максам-Чирчиқ”, “Аммофос-Максам”, “Фарғонаазот”, “Дехқонобод калий заводи” АЖлар ҳамда “Қўнғирот сода заводи”, “Фарғона кимё заводи” ва “Birinchi rezinotexnika Zavodi” МЧЖлар томонидан “Касбим-фахрим”, “Кексалик хаётнинг ажойиб фасли”, “Кексалари бор уйнинг париси бор”, “Доимо эъзоздасиз” каби мавзуларда турли маданий тадбирлар, пиёда юриш марафонлари, шахмат ва шашка бўйича спорт мусобақалари ташкил этилди. Тадбирлар доирасида фахрийлар учун Тошкент шахрига саёҳатлар ташкил этилди. Улар учун байрам дастурхони ташкил этилиб, совғалар топширилди.\nМЕҲНАТ МУҲОФАЗАСИ ТУШУНЧАСИ ВА УНИ ТАЪМИНЛАШНИНГ ҲУҚУҚИЙ ВОСИТАЛАРИНИНГ АМАЛДА ҚЎЛЛАНИШИ\n29.09.2016 29.09.2016 kimyo\nSPORT NAFISLIK VA SALOMATLIK MANBAI\n«ФАРҒОНААЗОТ» АЖ КАСАБА УЮШМАСИ ФАОЛЛАРИ ИШТИРОКИДА СЕМИНАР-ЙИҒИЛИШ ЎТКАЗИЛДИ.\n«МАКСАМ-ЧИРЧИҚ» АЖда ЁНҒИН ХАВФСИЗЛИГИ БЎЙИЧА ЎҚУВ-МАШҒУЛОТ ЎТКАЗИЛДИ.\n«АНДИЖОН БИОКИМЁ ЗАВОДИ» АЖда СЕМИНАР БЎЛИБ ЎТДИ.


"Барселона" Коутиньо учун нархни яна кўтаради, "Ливерпуль" эса музокараларни давом эттирмоқчи\n20 август, 2017, 10:28\n“Барселона” ҳамон “Ливерпуль” ярим ҳимоячиси Филиппе Коутиньони сотиб олиш фикридан қайтмаяпти.\nSport.es интернет-нашрининг хабар беришича, мерсисайдликлар Каталония супер клубининг 25 ёшли бразилиялик футболчи борасида юборган сўнгги 118 миллион фунтлик (82 млн ва унга қўшимча 36 млн бонус) таклифини ҳам рад этганидан сўнг, “Барселона” раҳбарияти ушбу таклифни янада яхшилаш ва музокараларни давом эттириш ҳақида бош қотирмоқда.\nУнга кўра каталонияликлар футболчининг соф трансфер нархини кўтариб, бонус қисмини камайтиришмоқчи. Таъкидлаш лозимки, Коутиньонинг ўзи “Ливерпуль” раҳбариятидан уни “Барселона”га қўйиб юборишларини сўрамоқда.\nБерилган маълумотларга кўра инглиз клуби каталонияликлар билан бу борада янги таклифни кўриб чиқишга ва музокараларни давом эттиришга тайёр. Ушбу учрашув эса 24 август куни Монако шаҳрида, яъни ЕЧЛ гуруҳ босқичига қуръа ташланадиган куни бўлиб ўтиши режалаштирилган.


ИЛОНЛАР ТЎДАСИ Мурод Муҳаммад дўст аслида ким? “Дунё ўзбеклари” суриштируви 1 | ДУНЁ ЎЗБЕКЛАРИ | Mobile Version\n09/08/2019 Ismat Khushev Бош мақола\nСССРда “Иккинчи Сталин” номи билан танилган Андропов Шўро салтанати тахтига ўтиргач, Шароф Рашидовга осила бошлади. Яъни , уни яширин тарзда йўқ қилишга ва шаънини булғашга киришди. Бунинг сабаблари бор. Асосийси иккита:\nШароф Рашидов Леонид Брежнев билан нисбатан яқин эди.\nШароф Рашидов Андропов ташаббусига: СССР – Афғон урушига қарши чиққан эди.\nКўп йиллардан кейин буни КГБнинг собиқ ходими ( рус, оти хотиримдан кўтарилган) аниқ далиллар билан очиқлаган.\nБу тўғрисида давлат арбоби, иқтисод фанлари доктори , профессор Мавлон Умрзоқов ҳам ёзган.\nНима учун қудратли, йиртқич Андропов Рашидовни хуфиёна ўлдиришга ва номини қоралашга тутинади? Чунки Шароф Рашидов фақат Ўзбекистонда эмас, балки, Шарқ , Ғарбда ҳам тўғри, тоза, доно инсон ва ўткир сиёсатчи сифатида танилган. Шундай экан, очиқча ҳаракат хавфли. Эллар аро ортиқча гап, норозилик уйғонади. Ими –жимида иш кўриш … яхши. Сих ҳам , кабоб ҳам куймайди. Ўзининг ( Андроповнинг) номига ҳам доғ тушмайди. СССР обрўсига ҳам путур етмайди.\nАдропов ўзининг қора ниятини амалга ошириш учун оммавий ахборот воситалари ва хуфияларини ишга солади… Шу билан бирга ички сотқинлар ва ёзувчиларидан фойдаланади…\nОлий топшириққа биноан КГБ Гдлян бошлиқ бир тўда “ жаллод”ларни “чиғириқ”дан ўтказади… Кейин уларни “ Ўзбек иши”ни келтириб чиқариш ва ўзбек халқини ёмонотлиқ қилиш учун Тошкентга юборади… Бу ҳақда кўп ёзилган. Шу боис мен улардан ўзиб, бир нима дейишим қийин. Фақат бу тўғрида ўзбек зиёлилари ичида юрган у,бу гап билан чегараланаман:\nМосква армани Гдлянни атайлаб “жаллод”лар тўдасига бошлиқ этиб тайинланган. Бу- Кремлнинг азалий, анъанавий “усул”и.\nЭътибор беринг , Москва Туркистон Мухториятини ( Ўтган асрнинг биринчи ярми) бешикда бўғиш учун бир сиқим казакни демаса, асосан армани дошноқларни ишга солади ва Форғона водийсини қонга ботиради. Ўзи эса қўй оғзидан чўп олмаган кишидек бир четда томоша қилиб туради.\nМосква армани Мелкумов ( Мелкумян)ни Ўзбекистон ССР КГБ сига раҳбар этиб тайинлайди ва унинг қўли билан қинғир ишларни қилади…\nЎзбек – қирғиз қирғини режаси ҳам Мелкумян даврида тузилган .Буни амалга ошириш учун “қулай пайт “ пойлашган…\nМелкумян даврида ( Ўзбекистон бўйича ) арманилар энг ёғли жойларни ( 64 та) эгаллашган… Шу сабабли Ўзбек – Армани ўртасида ( 90 – йилларда) зиддият… вужудга келган.\nАрмани дошноқлар эскидан Озарбайжон ери бўлган Қорабоғни ( Армани халқи ҳозир ўзи яшаб турган юртга ўзга макондан кўчиб келган. Қадимги Ўрорти давлати – турки давлат бўлган) “ Бизники” дея туҳмат уюштиради. Гуноҳсиз озар қонини тўкади. Ўзи ҳам талофат кўради. Кремл бу қирғинга боқиб: “ Чучмеклар” дегандай кулади.\nАллоҳдан қўрқмаганлар – Аллоҳ лаънатига учрайди. Ич- ичидан кетаётган буюк емирилиш- буюк парчаланишга олиб келади.\nДашноқлар ( Абрацумянлар) рус оммавий ахборот воситаларига ҳам, хусусан, рус телевиденесига ҳам ин қуриб олишган. Ўзига ўхшаш мустамлака бўлган Украинага ҳам, Америка , Европа, Туркияларга ҳам туҳмат тошларини ёғдирмоқда. Ана шундай Абрацумянлар туфайли ўтган асрнинг биринчи чорагида Армани халқи жабр кўрди… Бу қирғинлар дошноқларга сабоқ бўлмаган шекилли, ҳамон бировларнинг ноғорасига ўйнаб, АҚШ, Европа, Туркия, Украина давлатларини қоралашда давом этишаяпти…\nБировларнинг нағорасига ўйнаганлар – ўз халқларининг ҳам душманларидир. Ҳатто хоин, қотил, жаллодлардир. Худди шулар туфайли халқлар зулум кўрадилар, ўлим топадилар. Дашноқлар бунга ёрқин мисолдир.\nАрмани , Русми ёки ўзбек , тожикми, фарқсиз, миллатларнинг ёмони йўқ. Ёмон каслари бор. Андропов, Гдлян, Қаҳҳорларга ўхшаш. Миллатлар аро об- ҳавони шулар қиладилар…\nҚаҳҳорлар рўйхати КГБ архивида сақланмоқда . Профессор Бобожоновнинг “Қора гуруҳ” мақоласида ҳақиқат ёзилган. Бир замонлар кўчирмачи сифатида феълетон қилинган Қаҳҳор ва қаҳҳорлар ўзларидан минг чандон иқтидорларни – Қодирий, Чўлпон, Фитрат, Усмон Носирларни ўлдирганлар. КГБ қўли билан . Бу ҳужжат КГБ архивларида адолат кутиб турибди. Бу ҳужжатни Нодира Рашидова, Набижон Боқийлар қисман очиқлаганлар…


"Harobadan chiqqan mashhurlar 3-kitob" китоби, Izzat Ahmedov\nHarobadan chiqqan mashhurlar 3-kitob\nОилавий муносабатлар жуда хароб шароитда ўсаётган қизалоқ отасининг телбалигидан қўрқар, онасининг эса бефарқлигидан жаҳли чиқар эди. Кичкина қиз олти ёшга етмаёқ касаллик туфайли оқсайдиган бўлиб қолди. Қўшни болалар «чўлоқ» деб масхара қилишганда, ҳали катта бўлай, шифокор бўлиб ўзимни даволайман деб орзу қилди. Йўқ, у шифокор бўлмади, ҳаёт қийинчиликлари унинг жисмидаги нуқсонни эмас, руҳиятидаги кемтикларни тузатди. Автомобил ҳалокати туфайли тўшакка михланган, молиявий қийинчиликлар ўз чангалига олган Фрида Кало алам ва дардини расмлар орқали ифода этди. Чизган суратлари уни рассом сифатида кашф этди. Куч ва иродаси, тинимсиз меҳнати, қолаверса, иқтидори Фридани XX асрнинг машҳур рассомига ва бой одамига айлантирди.\nМазқур китобда ўтган асрнинг машҳур кишилари қаторига кирган рассом Фрида Кало каби бир қанча чин истеъдод эгалари ҳақида, уларнинг аччиқ қисмат гирдобида тобланиб, ўз ҳаёт йўлларини топганликлари тўғрисида ҳикоя қилинади. Бундай инсонларнинг матонати, иродаси, яшаш учун кураш йўлидаги изланишлари ҳар биримиз учун намунадир.\nКолумбиялик буюк ёзувчи\nГрузиянинг машҳур адиби\nКамбағалдан чиққан миллиардер\nТуркиялик қалби дарё адиб\nЭнг “қиммат” рассом\nУлкан ютуғи томошабинлар меҳри эди\nДунёдаги энг бой дастурчи\nХХ аср опера қўшиқчиси\nБойлик уни қизиқтирмасди\n“Одамларга ўзларини кўрсатаман”\nДетектив асарлар қироличаси\nҚалби дарё ва иродали инсон\nМуҳаббатсиз ўтган ҳаёт\n“Маъбудга айланган қўшиқчи”\nАёл йиғласа кўзлари гўзал бўлади\nСевги туфайли шахматга қайтди\nМағлубиятни билмаган чемпион\nҚобилияти руҳшунослигида эди\nБисотдаги ягона кўйлак\nПарфюмерия қироличаси армони\nКомпозиторнинг сирли ўлими\nДунёга машҳур композитор\nФранц Кафканинг армони\nСоҳибжамол, чўри ва қотил\nЖан-Клод Ван Дам: у ҳаётим мазмуни эди...\nБахтиқаро Фриданинг осуда дамлари\nҚарталар шипшиши остида\nҚироллик тахтининг олди-соттиси\nШоирнинг қайғули муҳаббати\nГабриэль Хосе де ла Конкордиа “Габо” Гарсиа Маркес колумбиялик ёзувчи, журналист, ношир ва давлат арбоби эди. Нейштадт адабиёт мукофоти ва адабиёт соҳаси бўйича Нобель совриндори эди. Адабиёт соҳасида “Магик реализм” йўналиши бўйича раиси ҳам эди. Бўлғуси колумбиялик ёзувчи Аракатака шаҳрида Элихио Гарсиа ва Луиза Саньтяго Маркес оиласида туғилди. Габриэль туғилгандан сўнг отаси фармацевт бўлиб ишга кирди. 1929 йили ота-онаси Сукре шаҳрига кўчиб ўтишади. Гарсиа Маркесни Аракатакада бобоси ва бувиси тарбиясига қолдиришади. Бобо ва буви унга халқ анъаналари ва тил бойликларини ўргатишда алоҳида роль ўйнашади. Гарсиа Маркес тўққиз яшарлигида бобоси вафот этади. Шундан кейин Габриэль ота-онаси олдига Сукрега келади.\n1940 йили 13 ёшида Габриэль Боготадан 30 км шимолда Сипакира шаҳридаги коллежда ўқиб стипендия ола бошлайди. 1946 йили ота-онасининг хоҳиши билан Боготадаги Миллий университетнинг юридик факультетига ўқишга киради. Ушбу даргоҳда у бўлғуси қайлиғи Мерседес Барча Пардо билан танишади. Ўқишни ташлаб, 1950 йили ўзини адабиёт ва журналистикка соҳасида синаб кўрмоқчи бўлади. У Эрнест Хемингуэй, Уильям Фолкнер, Жеймс Жойс, Виржиния Вулф, Франс Кафка каби машҳур адибларнинг назарига тушади.


Андижонда юк машинаси ва 5 та енгил автомобиль иштирокида ЙТҲ юз берди - EFFECT.UZ\nUncategorized Ўзбекистон Ҳодиса\n. 16:18 | 19.09.2021\nАндижон вилоятининг Олтинкўл туманида 6 та автомобиль иштирокида ЙТҲ содир бўлди. Бу ҳақда YHXBB матбуот хизмати хабар берди.\nҚайд этилишича, 18 сентябр куни соат 18:05 ларда туманнинг “Кўмакай” МФЙ ҳудудидан ўтувчи 4Р130 автомобиль йўлининг 6-километрида қуйидаги автомобиллар иштирокида ЙТҲ содир бўлган.\n1989 йилда туғилган Ғ.А. бошқарувидаги Донгфенг юк машинаси;\n1992 йилда туғилган Б.Ю. бошқарувидаги Дамас;\n1973 йилда туғилган Ш.М. бошқарувидаги Дамас;\n1958 йилда туғилган М.А. бошқарувидаги Нексия;\n1958 йилда туғилган М.Ж. бошқарувидаги Матиз;\n2000 йилда туғилган Х.А. бошқарувидаги Дамас.\nНатижада, Дамас йўловчиси бўлган фуқаро М.Ф. шифохонада вафот этган.\nМазкур ЙТҲ юзасидан Олтинкўл тумани ИИБ ТБ томонидан терговга қадар текширув ҳаракатлари олиб борилмоқда. Хабарда автоҳалокатнинг бошқа тафсилотлари келтирилмаган.\nTeglar:YTH, автомобил, Андижон\nПокистон "Толибон" билан музокаралар бошлади


ЎЗБЕКИСТОН РЕСПУБЛИКАСИ ОЛИЙ СУДИИНСОНПАРВАРЛИКНИНГ ЮКСАК ИФОДАСИ from\nИНСОНПАРВАРЛИКНИНГ ЮКСАК ИФОДАСИ\nИнсон ҳаёти, қадр-қиммати эъзозланган юртнинг эртаси фаравон, келажаги порлоқ бўлади. Шу боис юртимизда олиб борилаётган барча ислоҳотлар ва янгиланишларнинг негизида инсонпарварлик, инсон эркинлиги, шаъни, қадр-қиммати каби умуминсоний тамойиллар мужассам.\nЮртбошимиз Шавкат Мирзиёев топшириғи билан Рўзаи рамазон кунларида “Меҳр” инсонпарварлик операцияси амалга оширилиб, 156 нафар ҳамюртимизнинг Яқин Шарқдаги қуролли ҳаракатлар давом этаётган нуқталардан Ватанга қайтарилгани фикримизнинг яққол далилидир.\nТаъкидлаш керакки, бу воқелик нафақат бағрикенглик ва олижаноблик ифодаси, балки Ўзбекистон ўз фуқароларини, улар дунёнинг қайси нуқтасида, қай ҳолатда бўлмасин ташлаб қўймаслигини кўрсатди. Бу эса ўз навбатида мамлакатимиз кенг жамоатчилиги, нуфузли халқаро ташкилотлар, хорижий экспертлар томонидан юксак эътироф этилмоқда.\nДамашқдан Тошкентга олиб келинганларнинг 48 нафари аёллар, 107 нафари болалардир. Айни пайтда уларга реабилитация ва жамиятга қайта мослашишлари учун ҳар томонлама ёрдам кўрсатилмоқда.\nАхир бу муштипарлар у томонда бошидан қандай синовларни кечирмаган, не-не ситамни кўрмаган, алам ва изтиробни ичига ютмаган?!\nШундай экан, асосий эътиборни нохуш ҳолатларнинг оқибатлари билан курашишга эмас, балки унинг барвақт олдини олиш, ўз вақтида бартараф этиш, ҳар бир маҳалла ёки овулда ижтимоий-маънавий муҳитни соғломлаштириш масаласига қаратишимиз зарурлиги ойдинлашади.\nБундай ҳолатлар бизнинг қалб кўзимизни очиши, уйғотиши керак. Оилалардаги муҳитни соғломлаштириш, оилавий муносабатларни мустаҳкамлаш, ёшлар тарбияси, эҳтиёжмандларнинг ҳаётда ўрнини топишига кўмаклашиш, уларни қўллаб-қувватлаш ишларига катта ҳаётий тажрибага эга нуроний отахон ва онахонларни кенг жалб этиш зарурлигини ҳаётнинг ўзи тақазо қилмоқда.\nШу боис айни пайтда жойларда носоғлом ғоялар таъсирига тушиб қолган оилалар ва фуқаролар билан алоҳида иш олиб борилиб, уларнинг соғлом эътиқодга қайтишини таъминлаш, ижтимоий ҳаётда муносиб ўринларини топишларига амалий ёрдам кўрсатиш тизимини янгича ёндошувлар асосида йўлга қўйишда зарур чора-тадбирлар белгиланмоқда.\nБугун даҳшат ўчоғидан қайтганлар маҳалладошимиз, қариндошимиз, қўшнимиз. Адашиб, ёлғон йўлга кириб қолганларни, сўнг қилмишига пушаймон бўлганларни кўксидан итариш, бегона кўз билан қараш бизнинг миллатимизга, қадриятларимизга ётдир. Халқимиз, давлатимиз кечиримлидир. Зеро, Юртбошимиз бағрикенглик ва олижаноблик билан уларга қучоқ очган, ишонч билдирган экан, биз, ҳуқуқшунослар, нуронийлар, маҳалла-кўй аҳли уларни бағримизга олиб, меҳр-мурувват кўрсатишимиз лозим.\nХозирда сайтда – 181:\nмехмонлар – 156


11 феврал – Халқаро илм-фан соҳасидаги аёл-қизлар куни: мавзуси, тарихи ва аҳамияти | Muslimaat.uz\nМанзилингиз:Муслимаат»Барча мақолалар»11 феврал – Халқаро илм-фан соҳасидаги аёл-қизлар куни: мавзуси, тарихи ва аҳамияти\nBy Muslimaat.uz on\t Fevral 11, 2019 Барча мақолалар, Янгилик ва хабарлар\nХотин-қизлар Ўзбекистон аҳолисининг 50,3% ини ташкил қилади. Юртимизда мактабгача, ўрта, ўрта-махсус, олий таълимнинг самарали тизимида аёл-қизларнинг таълим олиш ҳуқуқини тўлиқ таъминлаш муҳим йўналишлардан бири ҳисобланади. Бугун Ўзбекистонда барча соҳаларда аёл-қизларимиз тобора илғор ўринларни эгаллашаётганига гувоҳ бўлиш мумкин. Улар ватанимизнинг таълим, маданият ва ва илм-фан соҳаси ривожига салмоқли улуш қўшмоқдалар. Илмий таълим муассасаларида 660 аёл фан доктори ҳамда 6 аёл академик, 15 таси Ўзбекистон Қаҳрамони, 17 аёл эса сенатор, Қонунчилик палатасида 15 депутат аёл меҳнат қилмоқда. Ўзбекистон Республикаси Фанлар Академиясининг илмий тадқиқот институтларида 3000 га яқин аёл-қизлар самарали тадқиқот ишларини олиб боришмоқда. Ўзбек олима аёллари кимё, биотехнология, қишлоқ хўжалиги ва бошқа жабҳаларда ўзларининг кучли интеллектуал салоҳиятларини намойиш этишган, бу чет эллардаги кўплаб илмий марказлар томонидан ҳам юксак баҳоланади. Яна шуниси муҳимки, мамлакатимизда илм-фан, таълим, соғликни сақлаш, санъат ва маданият соҳаларида фаолият олиб бораётган аёл-қизларнинг улуши 72% ни ташкил қилади. Бу эса аёл-қизларимизни ҳар томонлама иқтидорларини намоён этишларида қўллаб-қувватлаш аҳамияти долзарб эканини англатади. Бунинг ижобий мисоли тариқасида Ўзбекистон Хотин-қизлар қўмитаси фаолиятини келтириш мумкин. Ушбу жамоат ташкилоти томонидан аёл-қизларнинг ҳуқуқ ва қонуний манфаатларини ҳимоялаш ҳамда қўллаб-қувватлаш борасида самарали механизм шакллантирилган. Шунингдек, бу соҳага оид Ўзбекистон Республикаси Президентининг «Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида” каби фармонлари ҳамда Вазирлар Маҳкамасининг кўплаб қарорлари чиқарилгани ва жамият ҳаётида ижро этилаётгани ҳам аҳамиятлидир.


Интернетда жорий йилнинг 1 апрел куни 41 ёшли А.Б. Юнусобод тумани ИИО ФМБ 3-сонли ИИБга келтирилганидан сўнг олган тан жароҳатлари туфайли вафот этгани ҳақида хабар тарқалди.\nТошкент шаҳар ИИББ маълумотига кўра, 1 апрел куни соат 21:00ларда муқаддам тўрт маротаба судланган А.Б. ва яна икки нафар фуқаро, муқаддам судланганлар, 1979 йилда туғилган Д.Л. ва 1970 йилда туғилган А.Л. билан сўров олиб бориш учун Юнусобод тумани 3-сонли ИИБга келтирилган.\nҚайд этилишича, ўртача ҳисобда 45 дақиқа давом этган сўровдан сўнг учала шахс қўйиб юборилган. 2 апрел куни эрталаб соат 4:00-4:30ларда 30-уйнинг олдида А.Б.нинг мурдаси топилган. Ўлим сабабини аниқлаш мақсадида суд-тиббиёт экспертизаси тайинланган.\n“Республика илмий-амалий суд-тиббиёт маркази ҳудудий филиали томонидан берилган бирламчи маълумотга кўра, марҳумнинг бир неча касалликлари бўлган, хусусан, юрак ишемик касаллиги, гематоген сил, полиорган етишмовчилиги, икки томонлама ўпка плеврити, бош мия ва ўпка шиши, сурункали гепатит, гиёҳвандлик, алкоголдан заҳарланиш”, дейилади ИИББ маълумотида.\nТаъкидланишича, мазкур ҳолат юзасидан Юнусобод тумани прокуратураси томонидан терговга қадар текширув ўтказилмоқда.\n“Масъул ташкилотларнинг расмий изоҳини олмасдан туриб, олдиндан хулоса чиқармаслигингизни сўраймиз”, дейилган маҳкама хабарида.\nЮнусободдаги таъмирлаш ишлари туфайли Аҳмад Дониш кўчасининг бир томони икки ой давомида ёпиқ бўлади


Анжуман мамлакатимизда суд экспертизасининг бугунги ҳолати, замонавий фан ва техниканинг ютуқларидан ҳуқуқни муҳофаза қилиш органлар фаолиятида фойдаланиш самарасини оширишга ҳамда бу соҳанинг истиқболли масалаларини муҳокама этишга қаратилди.\nТаъкидланганидек, мамлакатимизда фаолият кўрсатаётган энг йирик мазкур суд экспертиза маркази экспертизаларни юқори илмий савияда ўтказиш, аниқ ва ишончли эксперт хулосаларини бериш учун замонавий техник база ҳамда илғор илмий салоҳиятга эга.\nУнинг юксак илмий салоҳияти бугунги кунда 54та экспертлик мутахассислиги бўйича турли тадқиқотлар олиб бориш имкониятини беради. Улар орасида криминалистик, кимёвий, физикавий, муҳандислик, биологик, иқтисодий ва бошқа экспертизалар билан бир қаторда, энг замонавий ҳамда истиқболли бўлган одам ДНКси, фонографик материалшунослик каби экспертиза турлари ўтказилмоқда. Эксперт хулосалари мураккаб жиноятларни фош этиш, иш бўйича қонуний қарорлар қабул қилишда ҳуқуқни муҳофаза қилиш идоралари ва судларга самарали ёрдам бериб келмоқда. Ҳозирда Марказ нафақат Ўзбекистонда, балки энг ривожланган нуфузли чет эл муассасалари орасида танилган илмий-амалий муассасага айланди.\nСўзга чиққанлар таъкидлаганларидек, қабул қилинган “Суд экспертизаси тўғрисида”ги Ўзбекистон қонуни Марказ ривожида муҳим ҳуқуқий асос бўлиб хизмат қилди. Мазкур қонун ва унинг ижросига қаратилган норматив-ҳуқуқий ҳужжатлар бу соҳани ҳуқуқий, ташкилий масалаларини демократик принциплар ҳамда халқаро тажрибалар асосида ҳал этди.\nБугунги кунда Марказда фан ва техниканинг изчил тараққиётига хос равишда суд экспертизасининг барқарор ривожланиши, экспертлик тадқиқотларининг жаҳон стандартларига мос келадиган замонавий илмий даражада ўтказилиши учун етарли шароитлар яратилган.\nСуд экспертизасини ривожлантириш, илғор хорижий технологияларни амалиётга жорий қилиш борасида халқаро тажриба алмашиш муҳим омил бўлиб, бунда етакчи давлатлар мутахассислари билан ҳамкорликда ўтказиладиган илмий-амалий семинарлар ҳам алоҳида аҳамият касб этади. Зеро, соҳага оид самарали халқаро алоқалар айнан шундай тадбирлар орқали йўлга қўйилади.\nМарказда суд эксперт тадқиқотларини ўтказиш билан бир қаторда суд экспертиза масалалари бўйича кенг кўламда илмий тадқиқотлар ҳам олиб борилади. Бундай илмий тадқиқотлар амалиёт талабларидан келиб чиқиб суд экспертизанинг ҳуқуқий, умумназарий асосларини ривожлантириш, суд экспертизанинг мавжуд услубларини такомиллаштириш ва янгиларини яратишга, экспертиза соҳасида ахборот-қидирув тизимларини ишлаб чиқишга қаратилган.\nТадбирда қонун устуворлигини таъминлаб турли хилдаги жиноятларни тергов қилишда, айбдор шахсларнинг қилмишларини асосли малакалаш учун суд экспертиза имкониятларидан кенгроқ фойдаланиш ҳамда бу борада ҳуқуқни муҳофаза қилувчи органлар олдида турган муҳим вазифалар ҳақида фикр юритилди. Айниқса, жиноий ва фуқаролик ишлари бўйича ҳукм, ҳал қилув қарорларини қабул қилишда холисона ва илмий асосланган эксперт хулосалари муҳим далил вазифасини ўташи қайд этилди.\nАнжуманда тадбиркорлик соҳасидаги солиқ белгиланиши масаласи бўйича ҳамда шартномавий муносабатларни бажариш юзасидан киритилган даъволарини одилона ҳал этишда суд иқтисодий, суд товаршунослик экспертизаларини ривожлантириш юзасидан бир қатор таклиф ва тавсиялар билдирилди.


Каттагина ҳудудни йўқотган ИШИД устидан тўла ғалаба учун қанча вақт керак?\n23 январ 2018, Тошкент вақти: 11:15\n8 июнь куни "Исломий давлат" экстермист гуруҳидан озод қилинган Фаллужадаги ироқлик ҳарбийлар патрули\nИроқ ва Суриядаги каттагина ҳудудни бой бергани ортидан "Исломий давлат" (ИД) экстремист гуруҳи енгилаяпти, демак, унга қарши кураш ҳам битаяпти, деган умид билдирила бошлади. Аммо, позицияларини бой бераркан, бу гуруҳ катта мағлубиятлар билан бирга, айрим ҳудудларда яна йирик ғалабалар қозонди ва энг қонли худкуш ҳужумини уюштирди. Бу ҳол ИДга қарши кураш тактикасини ўзгартириш заруратини пайдо қилмоқда.\n"Ал-Қайда"га қарши жангдан олинган тажриба\nТаҳлилчилар 2003 йилда АҚШнинг Ироққа кириб, ҳарбий ҳаракатлар бошлаган пайтини хотирламоқдалар. Ўшанда "Ал-Қайда"нинг Ироқдаги қаноти тузилган эди.\nАввалига Афғонистон ва Ироқда бу террорчи гуруҳга (шу жумладан, Толибонга) қарши урушда анъанавий тактика қўлланди - улардан эгаллаб олган ҳудудлари қайтариб олина бошлади. Аммо, АҚШ ҳарбийларининг қудратига дош беролмаган террорчилар тез орада катта ҳудудларга тарқалиб, партизанлик урушини бошлади. Бу эса террорга қарши курашни янги, мураккаб босқичга олиб чиқди.\nТез орада халқаро коалиция қўмондонлиги экстремист гуруҳлардан маълум бир ҳудудларни қайтариб олишнинг ўзи кифоя эмаслиги, кейинчалик ҳам озод қилинган ҳудудлар хавфсизлигини сақлаш ва бунда мунтазам маҳаллий ҳарбий кучлар ёрдамига таяниш лозимлигини англаб етди. Табиийки, тоғу тошларни макон тутган экстермистларнинг доимий ҳужумлари хавфи остида қолаётган маҳаллий қуролли кучларни ҳам бунга рози қилиш зарур эди.\nАҚШ ИДга қарши курашда қувватлаётган маҳаллий курд ва араб жангчилари Суриянинг Манбиж шаҳрида\nНатижада, Ироқда "Ал-Қайда"га қарши уруш нисбатан мураккаб кўриниш ола бошлади. Бир тарафдан, Фаллужа каби шаҳарларда алоҳида аҳоли пунктларини қисқа муддатга эгаллаб олиб, коалиция ва маҳаллий ҳарбийларни чалғитган террорчилар, бошқа тарафдан турли ҳудудларда террорчилик ҳужумларини амалга ошира бошлади. Бу хуружлар кўлами Ироқ билангина чекланиб қолмасдан, дунёнинг бошқа мамлакатларига кўчди.\nНатижада, ИД гуруҳи бир вақтнинг ўзида қуролланган гуруҳ, террорчи ташкилот, партизан жангарилар гуруҳи ва айни пайтда, дунёда ёйила бошлаган хавфли ғояга айланди. Бу тўрт унсурнинг барчасига қарши курашиш эса оғир бўлмоқда.\nИД 18 ойда чорак ҳудудини бой берди\nСўнгги ойларга келиб ИД Ироқ ва Сурияда эгаллаб олган ҳудудларини бирин-кетин бой бера бошлагач, балки бу экстермист гуруҳни енгиш у қадар мураккаб бўлмас, деган умидлар билдирила бошлади.\nҚароргоҳи Лондонда жойлашган IHS таҳлил маркази яқинда эълон қилган ҳисоботда 2015 йилда ИД эгаллаб турган ҳудудининг 14 фоизи, 2016 йилнинг ярмида эса 12 фоизини бой бергани айтилди.\nНатижада, экстремист гуруҳ ўз назоратидаги майдонни сақлаш учун жанг қилиш билан бирга ташқарида қонли террор ҳужумларини оширишга ҳам жиддий эътибор қарата бошлади. Табиийки, ҳудуди тораяётган ИД ожизлашди, аммо ожизлашган бу маҳлуқ янада ҳавфли тус ола бошлади. Ҳозир ИД Ироқ ва Сурияда ўз қўлида қолаётган ҳудуддан туриб, дунё бўйлаб кўпроқ террор ва қўрқувни тарқатишга уринмоқда.\nАлбатта, сўнгги 18 ой ичида ИД эгаллаб турган ҳудуднинг чорак қисмидан ортиғи озод қилингани муҳим натижа. Бироқ, бу ҳолда ИДни енгиш учун 6 йил керакми, деган ҳақли савол ҳам туғилмоқда.\nАслида ИДга қарши анаъанавий курашнинг ўзи ҳам осон кечмаётир. Жумладан, экстермист гуруҳ эгаллаган илк ва жангарилар учун кўпроқ рамзий аҳамият касб этган Фаллужа шаҳри учун жанг ойларча давом этди. Шаҳар бир ярим ой қамалда қолди.\nФаллужани тарк этаётган аҳоли\nAtlantic Council ташкилоти таҳлилчиси Файсал Итанийга кўра, ИД ўз кучларини нисбатан катта ҳудуд бўйлаб ёйиб юборгани учун Фаллужани бой берди. Аммо, жангарилар назоратида қолаётган яна икки шаҳар - Мосул ва экстермист гуруҳнинг пойтахти кўрилган Суриядаги Роққа шаҳрини олиш Фаллужани озод қилишга кетган вақтдан кўра узоқроққа чўзилиши мумкин.\nСурияда эса ИДга қарши жанглар Ироқдагига нисбатан оғирроқ кечмоқда. Ўтган ҳафтада жангарилар Сурия озодлиги армиясига қарши бир неча жиддий ҳужум уюштирди. Курд жангчиларидан иборат бу гуруҳ АҚШнинг террорчиларга қарши курашдаги муҳим ҳамкорларидан бири бўлиб қолмоқда.\nКоалиция қошидаги Operation Inherent Resolve гуруҳи вакили, АҚШ армияси полковниги Кристофер Гарвер Суриянинг Манбиж шаҳрида шаклланган "Мара фронти" бўйлаб жойлашган курд жангчилари ва бошқа маҳаллий исёнчи гуруҳлар анча фаол экани, ИДга жиддий қаршилик кўрсатаётганини айтди. Аммо, борган сари фронт бўлаб жойлашган маҳаллий исёнчи гуруҳларнинг ИДга қарши жангги бироз сустлашиб бораётгани ҳам хабар қилинмоқда.\nБундан ташқари, АҚШ ҳарбийларига кўмаклашаётган Янги Сурия армияси исёнчи гуруҳига қарши Россия ҳаво кучлари ҳужуми ҳам вазиятни оғирлаштирди. Маълумки, маҳаллий исёнчи жангчилар жамланган Янги Сурия армияси ўз ҳудудида ИД экстремист гуруҳига қарши фаол жанг қилмоқда ва бу гуруҳни АҚШ ҳамда Буюк Британия қўлламоқда.\nРоссия Мудофаа вазири Сергей Шойгу (чапда) Сурия президенти Башар Ассад билан\nМазҳаблараро зиддият хавотири\nЯнги Сурия армияси сунний жангчилардан иборат ва минтақада ИДга қарши курашда халқаро коалиция учун муҳим таянч бўлиб қолмоқда.\nАммо, умумий душманга қарши курашаётган маҳаллий қуролли гуруҳларнинг диний мансублиги мавжуд ички муаммо - сунний ва шиа мусулмонлар ўртасидаги мазҳаблараро зиддиятларни юзага кўтаришидан хавотирлар бор. Associated Press агентлиги бунинг муҳим омилларидан бири сифатида Фаллужани озод қилишда, асосан, Ироқдаги шиа қуролли гуруҳлари кўмагига таянилганини тилга олди. Сурияда эса қуролланган сунний гуруҳлар ИДга қарши курашда илгариламоқда.\nШу тариқа, ҳозирги вазият таҳлилидан кўринадики, охир-оқибат, ИД ҳарбий йўл билан йўқ қилинади. Яъни, бу экстремист гуруҳ ҳарбий йўл билан мағлуб этилиши шарт. Зеро, халқаро ҳамжамиятда бундан бошқа танлов имкони ҳам йўқ.\nГарчи, бу курашда секин-аста ютуқларга эришилаётган бўлса-да, минтақада кейинчалик хавфсизликни сақлаш ва айни пайтда, жанглар замирида етилаётган мазҳаблараро зиддиятга барҳам бериш зарурати сақланиб қоладиган кўринади.


БМТ Хавфсизлик Кенгашидаги дипломатлар Исроилни Суриядаги Фаластин жангари гуруҳи лагерига уюштирган ҳаво ҳужумларини қораловчи резолюция лойиҳасини муҳокама қилмоқдалар.\n05 март 2021, Тошкент вақти: 21:46\nСуриянинг БМТ даги вакили Файсал Мекдад БМТ Хавфсизлик Кенгашининг кечаги ҳужум учун Исроилни қоралашга маъсуллигини айтди:\n“Хавфсизлик Кенгашининг минтақада тинчлик ва хавфсизликни таъминлаш борасида самарали рол ўйнашига умид қиламиз. Кенгаш босқинчидан ўзининг босқинчилик ҳаракатларини тўхтатишни талаб қилиши керак ва Исроилга бундай ҳаракатларни тўхтатмас экан, вазият кескинлашишини ва бундан нафақат Сурия балки барча томонлар зарар кўришини билдириши лозим”, - деди Сурия расмийси.\nИсроил кеча Дамашқ яқинидаги лагерга ҳаво ҳужумлари қилди. Исроил расмийларига кўра, мазкур лагерда Фаластиннинг “Ислом Жиҳод” гуруҳи жангарилари тайëргарликдан ўтган. Ушбу гуруҳ шанба куни Исроилнинг Хайфа шаҳрида юз берган портлашни уюштирганини билдирган эди.


Банкларнинг умумий капитали 7,8 трлн. сўмдан ошди\nТашкент, Узбекистан (UzDaily.uz) -- 2016 йилнинг 1 январь ҳолатига кўра, Ўзбекистон банкларнинг умумий капитали 7,8 трлн. сўмдан ошди. Бу ҳақда Марказий банк матбуот хизмати хабар бермоқда.\nБугунги кунда банк тизими капиталининг етарлилик даражаси 23,3 фоизни ташкил этиб, у халқаро банк назорати бўйича Базель қўмитаси томонидан 8 фоиз қилиб белгиланган талабга нисбатан қарийб 3 баробарга зиёд демакдир.\nБанк тизимининг жорий ликвидлик даражаси бир неча йилдан буён 64,5 фоиздан юқори бўлиб, бу кўрсаткич ҳам жаҳон амалиётида умумқабул қилинган минимал кўрсаткичдан 2 баробар юқоридир.\nБанк активлари ўтган йилга нисбатан 25,1 фоиз ўсиб, бугунги кунда 65,2 трлн. сўмга етди.\nҲисобот йилида иқтисодиётнинг реал секторига йўналтирилган кредитларнинг умумий ҳажми 2014 йилга нисбатан 27,3 фоиз кўпайиб, 2016 йилнинг 1 январь ҳолатига кўра, 42,7 трлн. сўмдан ортди.\nБанкларнинг инвестиция мақсадларига ажратилган кредитлари ҳажми ҳам 2014 йилга нисбатан 1,2 баробар ошиб, 2016 йилнинг 1 январь ҳолатига кўра 10,2 трлн. сўмни ташкил қилди.\nДавлатимиз раҳбарининг кичик бизнесни ривожлантириш учун қулай ишбилармонлик муҳитини шакллантириш ва тадбиркорликка янада кенг эркинлик бериш борасида илгари суриган вазифалари ижросини таъминлаш борасида комплекс чора-тадбирлар амалга оширилди ва натижада соҳа субектларига ажратилган кредитлар ҳажми ўтган йилга нисбатан 1,3 баробар кўпайиб, 2016 йилнинг 1 январь ҳолатига кўра 12,1 трлн. сўмдан ортди.\nЖумладан, микрокредитлар ҳажми 2,5 трлн. сўмдан ошиб, бу кўрсаткич ҳам ўтган йилга нисбатан 1,3 баробардан зиёдга ўсди.\nТижорат банклари томонидан аёлларнинг тадбиркорлик фаолиятини қўллаб-қувватлашга йўналтирилган кредитлар ҳажми ўтган йилга нисбатан 1,3 баробар ўсиб, шу йилнинг 1 январь ҳолатига кўра 1,2 трлн. сўмдан ошиб кетди.\nШунингдек, банклар томонидан ёшларни, айниқса касб-ҳунар коллежлари битирувчиларини тадбиркорлик фаолиятига кенг жалб қилиш, уларнинг бизнес лойиҳаларини молиявий қўллаб-қувватлашга ҳам жиддий эътибор қаратилмоқда. Ўтган йили мазкур йўналишга ажратилган кредитлар 277,8 млрд. сўмни ташкил этди ёки 2014 йилга нисбатан қарийб 1,4 баробар ўсиши таъминланди.\nТижорат банкларининг ресурс базасини кўпайтириш борасида амалга ошираётган ишлари натижасида жами депозитлар миқдори йилдан йилга ошиб бормоқда. Хусусан, ушбу кўрсаткич 2014 йилга нисбатан 28 фоиз ўсиб, 2016 йилнинг 1 январь ҳолатига кўра 35,6 трлн. сўмдан ортди.\nМуомалага чиқарилган пластик карточкалар сони йил сайин ортиб, уларнинг умумий сони бугунги кунга келиб 16,3 млн. донадан ошди, савдо ва хизмат кўрсатиш шахобчаларига ўрнатилган ҳисоб-китоб терминаллари сони эса 183,1 мингтага етди.


"Орол" 7 ўйиндан буён фақат ютқазмоқда- Kruz.uz\n"Орол" 7 ўйиндан буён фақат ютқазмоқда\n21:12, 20.04.2018 872 0 Спорт\nНукуснинг "Орол" жамоаси Про-Лига "А"нинг 3-турида ўз майдонида Термизнинг "Сурхон" жамоасини қабул қилиб йирик 1:4 ҳисобида имкониятни бой берди.\nЎйин тенг курашлар остида бошланди. Биринчи тайм охирларида мезбонлар ҳимоячиси Ислом Сейтназаров ўз дарвозасини ишғол қилиб қўйди. Иккинчи тайм бошида эса меҳмонларнинг тажрибали ҳужумчиси Фарҳод Тоджиев ҳисобни 0:2 га етказди. Шундан сўнг нукусликлар "уйғонгандек" бўлишди. Захирадан майдонга тушган Алберт Сиддиқовга нисбатан ишлатилган қўполлик учун ҳакам 11 метрлик "нуқта"ни кўрсатди. Пеналтидан эса Наврўз Хаипов унумли фойдаланди. Бу Наврўзнинг охирги 4 мавсумда қуйи лигада урилган 53-голи бўлди. Шундан сўнг "Орол" ҳисобни тенглаштириш учун ҳаракат қилди. Бироқ ўйин охирида меҳмонлар футболчиси Низомжон Норов иккита гол уриб ҳисобни йирик кўринишга олиб келди.\nШу тариқа "Орол" жамоаси мавсумдаги учинчи учрашувни ҳам бой берди. Тўплар нисбати эса анча қўрқинчли 3:10. Жамоа мураббийи Қуват Туреевнинг ишлари ҳозирча юришмаяпти.\nЭ'тиборга молик жиҳати нукусликлар ўтган мавсумни ҳам қўшиб ҳисоблаганда кетма-кет еттинчи ўйинда имкониятни бой беришмоқда. Умуман олганда "Орол" охирги 17 ўйиннинг фақатгина биттасида ғалаб қозонди. Мавсумни тайёргарликсиз бошлаган жамоа мавсумни қандай ўтказиши ойдиндек гўё.\nУчрашувда жамоанинг бирор тактика асосида тўп сургани кўринмади. Балки ҳали мураббийлар футболчиларга ўзларининг фалсафаларини сингдириб улгуришмагандир.\n“Орол” - “Сурхон” 1:4\nНазоратчи- В.Шашков (Тошкент).\nГоллар: Наврўз Хаипов 65 (пенальти) - Ислом Сейитназаров (автогол) 43, Фарход Тожиев 46, Низомжон Норов 85, 90+4.\n"Орол": 22. Янгибоев Улуғбек, 4. Расул Мусаев, 5. Ислом Сейтназаров, 6. Алишер Собуров, 9. Дамир Низанов, 10. Наврўз Алимов, 11. Наврўзбек Хаипов, 13. Ринат Шилманов, 14. Улуғбек Қутлибоев, 18. Бахтиёр Арзиев, 21. Бабажанов Азамат\nЗахира: 16. Айбек Жамшидов, 2. Баранбаев Жамшид, 7. Таласбаев Нурлибек, 8. Мирас Карлибоев, 15. Алберт Сиддиқов, 17. Каримбаев Шириф, 23. Алпомис Ажбанбеков\n"Сурхон": 1.Руслан Матниязов, 7. Нематов Сухроб, 10. Вахобов Бахриддин, 15.Элбек Отақулов, 17. Мирзаев Алишер, 19.Фарход Тожиев, 22. Ислом Иномов, 24. Иброҳим Рахимов, 30.Даниел Насриддинов , 77. Эминов Сардорбек, 92. Усмонов Азизбек\nЗахира: 12. Ахмедов Азамат, 3. Алижонов Илхом, 4. Абдуллаев Иброҳим, 6. Сирожиддин Қўзиев, 9. Норов Низомжон, 11. Хушбаков Дилшод, 99. Абдуллаев Бек


Хитой чойи тарихи илгари тахмин қилинганидан анча қадимий бўлиб чиқди. Маҳаллий олимларнинг охирги изланишлари ҳозирги Хитой ҳудудида чой етиштириш энг камида 6 минг йил аввал бошланганидан далолат бермоқда. Бу ҳақда «ТАСС»га асосланиб «Дарё» нашри хабар бермоқда.\nЧжэцзян маданий бойликлар ва археология тадқиқот маркази мутахассислари шарқий Хитойнинг Тянло тоғи атрофидаги қазиш ишлари натижаларини таҳлил қилиб, шундай хулосага келди. Ёши олти минг йил дея баҳоланаётган чой тупи илдизлари олимлар диққатини ўзига тортди.\n«Илдизлар атрофидаги тупроқ қайта ишлов изларидан дарак бериб турибди, — дейди археолог Сунь Гопин. – Бу эса ўсимликлар ўз ҳолича ўсмаганлиги, балки инсон экканлигидан далолат».\nШу пайтга қадар тарихчилар чой ўстириш ва истеъмол қилиш Хитойда 3 минг йил олдин бошланган, деб ҳисобларди.


Кампиртепа ёдгорлигини очган археолог, академик Эдвард Ртвеладзе вафот этди\n26 июн 2022, Тошкент вақти: 03:38\nАкадемик Эдвард Ртвеладзе (сурат Ўзбекистон маданий меросини ўрганиш, сақлаб қолиш ва оммалаштириш бўйича бутунжаҳон жамияти телеграм-каналидан олинди)\nЎзбекистонда атоқли археолог олим, республика Фанлар академияси академиги Эдвард Ртвеладзе 79 ёшида вафот этди. Бу ҳақда Ўзбекистон Фанлар академияси матбуот хизмати маълум қилди.\nТарих фанлари доктори, профессор Эдвард Ртвеладзе 1942 йили Грузиянинг Боржоми шаҳрида туғилган. 1967 йили Тошкент давлат университетини тугатиб, тарихчи-археолог мутахассислигига эга бўлган.\nМеҳнат фаолиятини 1967 йили Ўзбекистон Фанлар академияси Санъатшунослик институтида лаборантликдан бошлаган Ртвеладзе кейинроқ Тошкент театр институтида дарс берган, Бадиий академия санъатшунослик институтида дарс берган.\nФан тараққиёти йўлида қилган хизматлари учун олим Ўзбекистонда қатор давлат мукофотлари ва орденлар билан тақдирланган.\nРтвеладзе ёзган 800 дан зиёд илмий мақолаларда Ўрта Осиёнинг қадимий ва ўрта асрлар тарихи, археологияси, нумизматикаси, эпиграфикаси, санъати, маданияти тарихидан баҳс этилган.\nАрхеолог олим 1972 йили Сурхондарёда Кампиртепа ноёб ёдгорлигини топгани билан ҳам қадрли. Кейинроқ олимлар бу Александр Македонский томонидан асос солинган Окс Александрияси шаҳри, деган хулосага келганлар.\nЭдвард Ртвеладзе сўнгги йилларда Ўзбекистон маданий меросини ўрганиш, сақлаб қолиш ва оммалаштириш бўйича бутунжаҳон жамиятининг илмий кенгашининг раиси ўлароқ фаолият кўрсатиб келаётган эди.


Хусусан, Ўзбекистон Республикаси Марказий банкининг қайта молиялаш ставкаси 12 фоиздан 9 фоизга туширилганлиги, юридик шахслар учун фойда солиғи 9 фоиздан 8, жисмоний шахслар учун 7,5 фоизга камайтирилгани ана шулар жумласидандир.\nЭътироф этиш керакки, Сурхондарё вилоятини ижтимоий-иқтисодий ривожлантириш дастурига асосан, 2014 йил давомида 314,6 миллиард сўм маблағ ўзлаштирилди. Пировардида 1909 та истиқболли лойиҳа амалга оширилди. Бу каби саъй-ҳаракатлар туфайли 19320 дан зиёд иш ўринлари яратилди. Қувонарли жиҳати, воҳада кичик бизнес ва хусусий тадбиркорлик субъектлари вакилларининг вилоят ялпи ҳудудий маҳсулотидаги улуши 74,5 фоизга етди.\n— Ўтказиб келинаётган ушбу тадбир хўжалик юритувчи субъектлар ўртасидаги алоқаларни мустаҳкамлаш, ички бозорни сифатли, арзон ва рақобатбардош маҳсулотлар билан тўлдиришга хизмат қилмоқда, — дейди Ўзбекистон Савдо-саноат палатаси Сурхондарё вилояти ҳудудий бошқармаси бошлиғи ўринбосари Ҳайдар Абдурасулов. — Бу галги ярмаркада Тошкент шаҳри ҳамда бир қатор вилоятлардан 160 дан ортиқ корхона вакиллари ва тадбиркорлар ўзлари ишлаб чиқарган уч юздан зиёд турдаги маҳсулотларини намойиш этдилар.\nАйтиш керакки, воҳа иқтисодий салоҳиятининг ўзига хос кўзгуси вазифасини ўтаган ушбу тадбир сурхондарёлик саноатчилар учун айни муддао бўлди. Бойсун туманидаги “Умид” корхонаси жамоаси нафақат ички бозорда, балки хорижда ҳам ўз харидорларига эга бўлган 77 турдаги трикотаж маҳсулотлари тарғиботини ўтказиб, якунда бир қатор манфаатли келишувларга эришди.\n“Денов равнақ камоли” хусусий корхонаси томонидан тақдим этилган, табиий чармдан тайёрланган сифатли ва бежирим пойабзаллар эса улгуржи ҳамда чакана савдо компанияларининг эътиборини тортди.\n— Ўттиз турдаги уй-рўзғор буюмлари ишлаб чиқарамиз, — дейди Ангор туманидаги “Жануб тикувчи” хусусий корхонаси иш бошқарувчиси Тўлқин Қулназаров. — Ушбу Кооперация биржасида ўз маҳсулотларимизни реклама қилиш баробарида, салоҳиятли буюртмачилар билан йирик шартномалар имзоладик.\nИкки кун давом этган ярмарка давомида ишлаб чиқарувчилар ва буюртмачилар ўртасида 11 миллиард сўмликка яқин ўзаро битимларга эришилди. Шунингдек, иштирокчи корхоналар бўш иш ўринлари кўргазмасини ҳам ташкил қилдилар. Унинг доирасида кўплаб ёш мутахассисларга доимий ишга жойлашишлари учун йўлланмалар берилди.\nМазкур рукндаги бошқа мақолалар: « «Яшил иқтисодиёт» тамойиллари: Тежамкорлик, мусаффолик ва самарадорлик\tМустаҳкамлиги ошди »


“БИР СУД – БИР ИНСТАНЦИЯ” тамойили қандай имкониятлар яратади? » Иштихон овози газетаси\nПрезидентимиз Шавкат Мирзиёевнинг ташаббуси ва бевосита раҳбарлигида кейинги 3 йилда суд-ҳуқуқ тизимини ислоҳ қилишга қаратилган 20 дан ортиқ қонун, фармон ва қа-рорлар қабул қилинди.\nМазкур ҳужжатлар билан суд ҳокимиятининг чинакам мустақиллигини таъминлаш, унинг нуфузини янада ошириш, судья¬ларни танлаш ва тайинлаш тизимини ислоҳ қилиш бўйича аниқ чора-тадбирлар белгилаб берилди. Маълумки, демократик ислоҳотлар самараси, тинчлик ва тараққиётнинг асосий гарови Конституция ва қонун устуворлигини таъминлаш билан бевосита боғлиқ. Инсон ҳуқуқ ва эркинликларига амал қилиш, ҳар бир шахснинг қадр-қимматини эъзозлаш мамлакатимизда барпо этилаётган очиқ, эркин ва адолатли жамиятнинг бош мақсадидир. Ўзбекистон Республикаси Президентининг “Судлар фаолиятини янада такомиллаштириш ва одил судлов самарадорлигини оширишга доир қўшимча чора-тадбирлар тўғрисида”ги Фармони эса ана шу мақсадни амалга оширишда муҳим ҳуқуқий ҳужжат бўлиб хизмат қилади.\nФармонда фуқаролар ва юридик шахсларга қулайлик яратиш ва улар оворагарчилигининг олдини олиш мақсадида 2021 йил\n1 январдан бошлаб суд тизимига «бир суд – бир инстанция» тамойилини жорий этиш ва шу билан боғлиқ суд тизимида бир қатор ташкилий-тузилмавий ўзгаришларни амалга ошириш белгиланди. Шунингдек, судларда ишни кўриб чиқиш босқичлари янада соддалаштириш орқали самарали суд тизимни яратиш кўрсатиб ўтилди. Хусусан: суд ишларини назорат тартибида кўриш институтини тугатиш; туман судларининг қарорларини вилоят судлари томонидан, вилоят судларининг биринчи инстанция суди сифатида чиқарган қарорларини эса Олий суднинг судлов ҳайъатлари томонидан апелляция тартибида кўриб чиқиш; апелляция тартибида кўриб чиқилган суд қарорларини Олий суд судлов ҳайъатлари томонидан кассация тартибида кўриб чиқиш; Олий суд судлов ҳайъатлари томонидан кассация тартибида кўриб чиқилган ишлар бўйича чиқарилган суд қарорларини Олий суди раиси, Бош прокурор ва уларнинг ўринбосарларининг протестига кўра кассация тартибида кўриб чиқиш тартиби жорий этилади. Бугунги кунга қадар маъмурий судларимиз маъмурий-ҳуқуқбузарликка доир ишларни кўриб чиқаётган эди. Эндиликда, мазкур фармон билан маъмурий ҳуқуқбузарликка доир ишлар жиноий ишлар бўйича судларга ўтказиладиган бўлди. Вилоят маъмурий судлари ва вилоят марказида жойлашадиган туманлараро маъмурий судларда маъмурий ишлар ва оммавий ҳуқуқий муносабатлардан келиб чиқадиган низолар кўриб чиқилади, холос. Жаҳон амалиётини ўрганганимизда ҳам шунга гувоҳ бўлдикки, маъмурий судлар оммавий ҳуқуқий муносабатлардан келиб чиқадиган низолар, мансабдор шахсларнинг хатти-ҳаракати ва улар чиқарган қарорлари устидан шикоятларни кўриб чиқади. Туманлардаги маъмурий судлар тугатилиб, унинг штат бирликлари туманлардаги жиноят ишлари бўйича судларга ўтказилади. Вилоятларда ташкил этиладиган туманлараро маъмурий судларнинг штат бирликлари ҳар бир вилоятнинг аҳолиси, кўриладиган иш ҳажмидан келиб чиққан ҳолда белгилаб берилган. Бугунги кунда мамлакатимиз иқтисодиётини янада юксалтириш мақсадида кенг кўламли ишлар амалга мақсадга оширилмоқда. Бунинг учун республикада жозибадор инвестицион муҳитни яратиш ва иқтисодиётимизга кўплаб сармоя жалб қилиш, инвесторлар ҳуқуқларини ҳимоя қилишнинг самарали механизмини яратиш алоҳида аҳамият касб этади. Амалдаги процессуал қонунчиликда белгиланган тартибга кўра, инвестицион низолар фуқаролик, ҳам маъмурий, ҳам иқтисодий судлар томонидан кўрилмоқда. Бу эса ўз навбатида инвестицион низоларни ҳал этишда ягона суд амалиётини шакллаштиришни қийинлаштирмоқда.Шу мақсадда фармон билан Олий суд тузилмасида инвестициявий низоларни ҳамда рақобатга оид ишларни кўриш бўйича судлов таркибини тузиш белгиланди. Бунда, Судлов таркибига инвестиция киритилган санада 20 млн АҚШ долларига тенг миқдордан кам бўлмаган суммада инвестицияни амалга оширган жисмоний ёки юридик шахслар ва давлат идоралари ўртасида юзага келадиган инвестициявий низолар ҳамда рақобат бўйича келишмовчиликларни ҳал этиш ваколати берилмоқда. Ушбу низолар бўйича инвестор ўз хоҳишига кўра, бевосита судлов таркибига ёки вилоятлар иқтисодий судларига мурожаат қилишлари мумкин бўлади. Эътиборлиси, Олий суд судлов таркиби ҳам биринчи инстанция сифатида ишни кўриб чиқиши мумкин.\nБугунги кунда соҳа масъуллари олдига жамиятда инсон ҳуқуқ ва эркинликларини ҳурмат қилиш маданиятини шакл¬лантириш, шу орқали мамлакатимизнинг халқаро нуфузини янада юксалтириш вазифаси қўйилган. Шундай экан, бунинг учун судлар ва ҳуқуқни муҳофаза қилувчи органлар фақат халқ манфаати йўлида оғишмай хизмат қиладиган идораларга айланиши зарур.\nБуларнинг барчаси эса, суд остонасига қадам қўйган ҳар бир фуқарода адолат борлигига қатъий ишонч ҳосил бўлиши учун хизмат қилади.\nСамарқанд вилоят маъмурий\nИштихон туман маъмурий